“Setiap Detik Sangat Mencemaskan”. Tak Sempat Ke Hospital, Suami Ini Harungi Saat Mendebarkan Isteri Bersalin Di Rumah.

Kelahiran cahayamata pastinya ditunggu oleh setiap pasangan yang bergelar suam isteri. Tentunya pelbagai persiapan menyambut kelahiran bayi termasuk pilihan hospital berdekatan dengan rumah telah dibuat awal bagi memastikan urusan bersalin berjalan lancar dan selamat.

Namun, Kita hanya merancang tapi Tuhan yang menentukan. Kerana setiap apa yang terjadi dalam kehidupan kita itu, Allah telah merancang apa yang terbaik buat kita.

Begitulah yang dialami oleh Saudara Fahmi Jamil kongsi cerita harungi detik cemas isteri bersalin di rumah gara-gara tidak sempat ke hospital.Macam mana agaknya ye situasi yang mendebarkan itu.

Fatihah Anak Papa!

Alhamdulillah segala puji bagi Allah, Tuhan sekalian alam. Maha Pemurah lagi Maha Mengasihani.

Tulisan kali ni agak panjang. Saya ambil masa yang lama untuk hadam apa yang berlaku dan menulis posting ini. Pengalaman terhebat dalam hidup saya yang takkan lupa sampai bila-bila. Hingga saat ni masih segar di ingatan setiap detik yang berlaku.

Bulan ni September 2019 ditakdirkan saya dan isteri menimang cahaya mata kedua. Sepatutnya isteri saya due date untuk bersalin pada 24/9 ini. Lebih kurang 2 minggu sebelum due date, semasa pergi check up rutin di Klinik Kesihatan Ibu Anak, doktor scan baby sudah turun dan standby get ready untuk bersalin. Bertambah sibuklah isteri selesaikan tugas di tempat kerja. Isteri saya yang saya kenal, tidak suka menyusahkan sesiapa walaupun suami sendiri. Jika boleh, dia tak mahu beban kerjanya ini nanti dipikul oleh orang lain nanti.

Saya pula semakin dekat due date, berdebar dia lain macam. Masa kelahiran pertama dulu takda rasa begini. Kadang kadang nervous dia tu lebih dahsyat dari perasaan ketika nak akad nikah dulu. Ibu yang nak beranak bapa yang terlebih. Selalu rasa tak senang duduk.

Hari Ahad 14/9, pagi jam 2, isteri mula rasa sakit. Dia ingatkan sakit yang biasa sahaja. Sakit lagi jam 4, dia bangun dan tak boleh tidur. Masa ini dia belum lagi kejutkan saya tengah tidur. Dia sempat siapkan makanan untuk Qilah, anak perempuan kami yang sulung. Memang isteri saya akan siapkan makanan setiap pagi untuknya dibawa ke pengasuh.

Dia kejutkan saya jam 5.15 pagi beritahu siap siap ke hospital sebab rasa macam nak bersalin. Saya lantas bangun dan tanya, sempat mandi dan subuh tak? Isteri saya jawab, “Ya boleh, sempat. Lepas solat kita pergi”. Kami solat jemaah bersama. Saya ingat lagi doa saya lepas solat pagi tu bersama isteri, “Ya Allah, ampunkanlah Isteriku, mudahkanlah urusan kami, mudahkanlah urusan isteriku untuk bersalin nanti ya Allah”. Saya baca kuat sekurang kurangnya isteri dapat kekuatan dari doa suami. Saya peluk dia.

Selesai semuanya, saya angkat Qilah yang sedang nyenyak tidur masuk dalam kereta. Call pengasuh cakap hari ni nak hantar awal sikit. Tinggal Qilah dekat pengasuh kemudian terus luncur ke hospital. Terus ke PAC bila sampai beritahu isteri dah sakit nak bersalin.

ISTERI BOLEH BERTAHAN, NAK REHAT DI RUMAH

Saya tunggu di ruang menunggu. Lihat 3-4 keluarga juga sedang menunggu Ibu bersalin di dalam dewan. Pandangan biasa di ruang menunggu bersalin. Ini kali kedua saya. Syukur. Lepas sejam jumpa doktor, isteri saya keluar dan beritahu boleh balik dulu, sebab pintu masih belum buka. 2cm dan masih tebal. Jantung bayi juga diperiksa dan normal. Doktor ada bertanya samada Isteri mahu masuk wad dahulu. Isteri cakap masih boleh bertahan. Rumah pun dekat jadi kami dibenarkan pulang dulu. Lebih selesa berehat di rumah.

Saya tanya Isteri, “Ok ka ni?”. Dia jawab “Ok. Jomlah kita cari apa nak makan kemudian balik rumah dulu.” Ya memang kena makan sebab nak cari tenaga nanti. Kami singgah di kedai berdekatan untuk sarapan. Kami makan nasi lemak. Isteri masih boleh makan cuma kadang kadang dia mengadu sakit yang datang dan pergi.

Sempat lagi Isteri tanya, ada kerja hari ini? Saya cakap minggu ni kalau ikut jadual, memang agak sibuk juga. Tapi kita kena selesaikan mana yang wajib dahulu. Sampai rumah, isteri berehat. Dia baring dan sesekali mengadu sakit tapi masih bertahan. Nurse di kaunter PAC tadi pesan kalau ada tanda terus datang ke hospital. Isteri ada beritahu saya sekiranya ada urusan di luar nanti dia akan call jika betul betul dah ada tanda. Tapi saya stay. Risau jika ada apa apa nanti.

ISTERI TERASA NAK BUANG AIR BESAR

Jam 11 pagi. Isteri cakap kena pergi hospital. Tak ada tanda pecah ketuban atau pendaharan tetapi kali ini rasa sakit sangat. Saya bergegas keluar dan siapkan kereta. Isteri keluar berjalan perlahan menahan sakit. Belum sempat saya tutup pintu rumah, Isteri cakap macam nak buang air besar dulu.

Masa tu saya dah mula cuak. Saya tanya Isteri, boleh tak kalau pergi ke hospital dulu apa apa pun? Dia jawab, tak boleh. Kena pergi tandas dulu. Kami masuk semula. Isteri masuk tandas dan lepas beberapa ketika dia jerit, “Papa! Dah nak keluar dah ni!”, sambil menangis.

Allah! Ujian apa yang kau nak berikan hari ini.

Saya dah mula panik, saya cakap kita tak boleh beranak kat sini sayang! Tolong ya Allah! Hanya kami berdua saja yang ada di rumah ni. Isteri cakap dah tak boleh naik kereta dah. Kena call ambulans. Saya call 999 untuk ambulans dan beri details. Suasana semakin tegang. Isteri mengadu sakit buatkan saya lebih gelisah dan tak tahu nak buat apa.

CALL 999 MINTA BANTUAN

Saya call 999 lagi sekali. Mereka cakap dah diaturkan dan kemudian mereka sambungkan kepada saya kepada seorang staf hospital untuk guide apa yang perlu saya buat dalam keadaan itu. Lelaki. Dia sangat professional dan sentiasa tenang menyuruh saya tidak panik dan bertenang. Tarik nafas dalam dalam dan dengar apa yang dia nak cakap.

“Encik tak perlu risau tentang ambulans tu. Mereka sedang berusaha. Apa yang penting sekarang Encik tengok keadaan Isteri. Dekat mana dia sekarang?”

Di tandas jawab saya.

“Encik periksa samada ada pendarahan atau tidak?” Tiada jawab saya. Isteri saya dalam keadaan berdiri ketika itu menahan sakit.

“Ok sekarang ni Encik papah isteri ke katil dan baringkan dia. Tegakkan kedua dua lututnya”.

Saya ikut apa diajarkan sambil bertanya dalam keadaan panik, “bila ambulans nak sampai ni Encik? Isteri dah sakit sangat ni!”. Staf tersebut menjawab, “Tenang Encik, bab ambulans dah selesai. Sekarang kita kena pastikan Isteri dan anak selamat. Percayalah dan ikut cakap saya”. Sepanjang masa tak putus putus memastikan saya dalam keadaan tenang. Hanya saya dan Isteri sahaja ketika itu. Jika tak bertindak dengan betul, ia melibatkan 2 nyawa.

Beliau sangat memainkan peranan ketika ini. Suara inilah yang menjadi turning point kepada saya untuk kuat berhadapan dengan situasi ini. Jiran sebelah datang selepas terdengar suara Isteri di tandas tadi. Dia terkejut lihat isteri dan siap berbaring untuk bersalin.

“Cik Zah, tolong saya. Kamila dah nak beranak ni!

Cik Zah hanya mampu beri semangat di bahagian kepala isteri sepanjang tempoh itu. Dia cakap dia memang tak boleh. Takut. Saya kekal berhubung di telefon dengan staff hospital tadi. Mode loud speaker. Beliau bertanya samada sudah nampak kepala atau tidak? Ya dan sudah nampak rambut. Jawab saya. Saya sentuh untuk pastikan. Ya betul kepala. Beliau berpesan jangan sesekali menahan untuk bersalin. Setiap kali ada contraction, terus teran semampu boleh.

Suami perlu sentiasa support isteri. Biar dia teran dan lepas. Nampak kepala baby keluar sedikit demi sedikit. Saya guide isteri dalam keadaan masih panik.

Setiap detik sangat mencemaskan. Seperti tiada ruang untuk kami bertenang.

BAYI SELAMAT DILAHIRKAN SETELAH DENGAN ARAHAN DI TELEFON

Isteri saya seorang yang kuat. Tidak banyak mengeluh, tidak banyak cakap, terus buat apa yang diajar dan beri kerjasama dengan baik. Allahu. Siapa yang tahan tengok Isteri sakit. Tambahan pula kita yang bertanggungjawab sekarang. Saya mendengar dengan teliti apa yang disampaikan di telefon.

Alhamdulillah, selepas kami berdua bermandi peluh, berhempas pulas, setia mendengar dan buat apa yang diberitahu, akhirnya anak saya berjaya dilahirkan dalam pangkuan saya. Tubuh kecil yang berlumuran darah pekat merah. Tangisan pertama bayi kuat memecah suasana cemas tadi sebaik saja dia keluar dari rahim ibunya. Tak henti henti menangis. Allahuakbar! Hebatnya percaturan Tuhan.

Dia tunjuk kebesaranNya masa itu. Saya pegang anak saya yang baru lahir itu terasa seperti separa sedar. Rasa suam badan dia bergerak atas tangan saya. Seperti tak pasti realiti atau mimpi. Sesekali kedua tangan kaki comelnya bergerak gerak menyentuh tangan saya dan kaki isteri. “Comel anak kita sayang”, saya beritahu isteri. Saya periksa jantinanya. Hati mengucapkan syukur dan memuji kebesaran Allah.

ANAK PULA MENANGIS KUAT DAN TIDAK BERHENTI

Saya sambung bercakap dengan staf hospital di talian, beritahu anak dah keluar dan menangis kuat. Sekarang risau pula baby tak berhenti menangis. Beliau cakap itu petanda yang baik. Kemudian minta saya ambilkan tuala bersih dan balut anak itu. Lap matanya, hidung, dan mulut. Periksa samada dia bernafas dengan baik. Pastikan baby tak sejuk.

Nasib baik ada Cik Zah, jiran saya banyak membantu ambilkan apa yang perlu. Dalam keadaan saya masih tak mampu bergerak banyak kerana pegang baby. Staf hospital di talian minta saya carikan tali dan bersedia untuk ikat tali pusat. Cik Zah balik ke rumahnya carikan tali dan sebaik sahaja dia kembali ke rumah saya, ambulans sampai. Alhamdulillah!

Staf di telefon berkali kali mengucapkan tahniah kepada saya dan meminta izin untuk matikan panggilan. Inilah kali pertama perkataan Tahniah itu sangat memberi makna dan terkesan dalam hidup saya. Saya hanya mampu ucap terima kasih. Hanya Allah saja yang mampu membalasnya atas usaha beliau pimpin saya dari awal hingga selesai.

PASUKAN PERUBATAN SAMPAI

Lega! Itu yang rasa ketika itu. Terasa beban besar di kepala hilang. Semua dah selamat dan pasukan perubatan pun dah tiba. Doktor dan pasukan ambil alih selepas itu. Sangat cekap dan professional melakukan kerja mereka. Isteri dan baby dibawa naik ambulans untuk segera ke hospital. Saya beritahu Isteri nanti saya akan pergi dengan kereta. Isteri mengangguk. Kelihatan sangat letih tetapi lega diwajahnya. Saya sedih lihat Isteri saya. Kelahiran kali ini sangat berat untuk dia namun Tuhan mudahkan.

Tahniah Isteriku. Berehatlah. Semangat awak kuat. Awak teguh pendirian terpaksa bersalin di rumah. Awak tahu tak sempat ke hospital. Awak beri kerjasama cemerlang sepanjang proses. Saya hanya ikut apa yang diajar dan bantu, selebihnya awak yang alami dan menjayakan. Dengan izin Tuhan berjaya dilaksanakan. Saya tak tahu jika saya bawa juga dia ke hospital dalam keadaan macam tu. Silap silap berhenti tepi jalan beranak dalam kereta.

Isteri saya boleh discharge sehari selepas bersalin. Alhamdulillah sihat cuma luka banyak kerana bersalin sendiri. Baby diberikan antibiotik dan ditahan di NICU selama 4 hari. Discharge pada lewat petang hari keempat 18/9. Baby tiada masalah serius cuma kena followup kuning di klinik.

KONGSI PENGALAMAN UNTUK TELADAN BERSAMA

Perlu saya kongsi peristiwa ni supaya bakal ibu dan bapa lama atau baru diluar sana alert. Suami yang berakal dan waras akan sentiasa melindungi isterinya dan inginkan mereka besalin di hospital dengan pengamal perubatan yang terlatih. Namun, apa sahaja boleh berlaku. Ya apa saja boleh berlaku. Isteri saya bekerja di hospital. Setiap hari saya hantar dan jemputnya di hospital. Pagi hari nak bersalin juga pergi hospital. Rumah kami dengan hospital kurang 10km tapi Tuhan takdir bersalin di rumah.

Beberapa perkara penting yang saya belajar adalah,

1. Ambil tahu berapa minggu kandungan Isteri. Apa penyakit Isteri. Buku merah sentiasa ditangan. Ia umpama passport untuk orang bersalin apatah lagi dalam keadaan memaksa bersalin di luar hospital. Bila doktor sampai di rumah saya, doktor minta buku merah dulu untuk rujukan sekiranya terdapat apa apa masalah pada Ibu dan bayi sebelum ni.

2. Jangan sesekali tinggalkan ibu yang hampir dengan due date nak bersalin keseorangan dirumah.

3. Pastikan telefon berfungsi. Bateri sentiasa cukup. Telefon berfungsi dengan baik untuk buat panggilan. Hampir setengah jam sepanjang tempoh bersalin dan dengar panduan pihak hospital melalui telefon. Bayangkan jika saya tak boleh buat panggilan. Pastikan telefon sentiasa ada.

4. Jangan panik sekiranya isteri beritahu sakit hendak bersalin. Tanya keadaan isteri samada boleh bergerak atau tidak. Jika boleh bawa kereta, jangan terburu buru, pandu dengan cermat. Ingat kereta kita bukan ambulans nak pecut lelaju.

5. Simpan nombor telefon Klinik Kesihatan Ibu Anak yang kita pergi check up. Save dalam telefon. Mereka ini paling dekat dengan kita. Bantuan lebih cepat sementara pihak hospital sampai. Ini kesilapan saya. Ketika kejadian, saya hanya fikir nombor kecemasan 999 sahaja. Buku merah pula ketika itu dalam kereta.

6. Telefon Klinik Kesihatan terdekat beri maklumat penuh dengan tenang supaya penyampaian maklumat itu jelas. Masa ni kita akan kelam kabut. Cuba sehabis baik untuk bertenang. Jika maklumat tak jelas, akan menyukarkan lagi proses.

7. Beritahu pada mereka jika isteri betul betul dah nak bersalin. Dalam kes saya bila telefon kecemasan 999, mereka sambung pada pihak hospital dan bantu sementara ambulans sampai. Ceritakan apa saja yang nampak pada Isteri. Darah, air atau apa apa saja yang kita nampak. Tenang dan lakukan apa yang disuruh.

8. Sentiasa bersama pihak hospital sepanjang tempoh itu sementara bantuan sampai.

9. Bukan mudah proses untuk ambulans datang memberi bantuan. Segalanya bergantung kepada maklumat yang kita beri. Jika bayi tak cukup bulan, mereka perlu hantar Pakar. Jika kita dirumah kelam kabut, mereka di hospital sedang bertungkus lumus memastikan supaya bantuan tiba dengan betul. Ambulans bukan semata mata dikerah untuk membawa pesakit, tapi datang untuk memberi rawatan yang betul.

Situasi kami semestinya berbeza dengan orang lain. Perlu dapatkan nasihat dari hospital. Saya menulis ini sekadar berkongsi pengalaman saya yang semestinya tak semua orang dapat rasa. Jauh sekali untuk menggalakkan kelahiran di rumah. Jika diberi pilihan semestinya saya menolak kelahiran sendiri di rumah. Kelahiran di rumah tanpa pengamal perubatan yang bertauliah adalah sangat berisiko dan bahaya.

Sentiasa keep in touch dengan pihak hospital. Jangan pandai sendiri. Dalam kes saya, Isteri memang tak sempat. Pihak hospital sudah pun dalam proses datang ke rumah dan saya dibimbing sepenuhnya oleh pihak hospital melalui telefon sementara ambulans sampai.

Nasihat saya kepada mereka yang mungkin mula atau sudah berjinak dengan kumpulan pro-choice, homebirth, kelahiran alami, atau apa saja pilihan ‘alternatif’ yang sewaktu dengannya, yang diselia atau dipimpin oleh orang yang tidak bertauliah dari badan yang sah, elakkan dari terjebak. Buanglah niat untuk menyambut kelahiran sendiri di rumah.

Saya hingga saat saya menulis posting ini seperti trauma memikirkan apa yang akan terjadi jika tumpah darah, kepala atau bahu bayi tersangkut, bayi songsang dan sebagainya ketika kelahiran. Kita bukan ahlinya. Jika perkara yang tak diingini berlaku dan disebabkan pilihan kita sendiri ke arah itu, maka kita adalah insan yang paling tidak berguna. Memperjudikan nyawa Isteri dan bayi yang tidak berdosa.

Saya bersyukur segalanya dipermudahkan Allah. Tiada komplikasi berlaku semasa dan selepas bersalin. Allah hantar bantuan tepat pada masanya. Semua pihak menjalankan tugas yang terbaik. Tahniah dan terima kasih kepada semua petugas hospital yang sangat membantu.

Syukur juga kami tinggalkan Qilah di rumah pengasuh sejak awal lagi. Tak dapat kami bayangkan jika Qilah ada di rumah ketika kelahiran. Melihat keadaan ibunya berlumuran darah struggle melahirkan adiknya.

Beberapa hari sebelum bersalin, saya ada bertanya Isteri nama apa nak beri kepada baby baru memandangkan anak yang pertama saya sudah namakan. Isteri terfikir dengan nama Fatihah. Selepas kelahiran ini, saya tak teragak agak untuk teruskan nama tersebut sempena nama surah Al Fatihah. Pembuka al kitab. Surah mustajab. Lafaz syukur pada permulaan ayat.

Allah makbulkan doa kami dipermudahkan urusan. Semoga Fatihah menjadi anak yang solehah.

Allahurabbi. Engkau sahajalah yang kami sembah dan engkau sahajalah yang kami mohon pertolongan.

Moga rahmat Allah bersama kita semua.

Sekadar berkongsi. Share jika bermanfaat.

Fahmi Jamil – Bidan Terjun.
father of Fatihah Akmal
15/9/19. 1145. BBA – Home

Hari ketujuh. 21/9/19.


“Allah Lebih Sayangkan Umi. Saya Reda.” Syamel Kongsi Berita Duka, Ibu Meninggal Dunia. Al-Fatihah!

Selepas hampir dua bulan menerima rawatan di hospital akibat kekurangan oksigen dalam badan, ibu kepada penyanyi Syamel, Wan Faaizah Karim, 55, meninggal dunia di sebuah pusat perubatan swasta.

“Allah lebih menyayangi umi. Umi saya, Wan Faaizah Karim telah kembali menghadap pencipta-Nya pada jam 10.09 malam tadi.

“Ya Allah, ampunkanlah dosa umi ku. Kau perlihatkanlah syurga buat umi. Kau jadikanlah kuburnya seperti taman syurga. Kau terimalah segala amal baiknya di dunia ini untuk dijadikan teman di alam sana.

“Kau terangilah cahaya di dalam kuburnya, sesungguhnya umi ku pergi meninggalkan seribu satu ajaran padaku yang akan aku amalkan hingga akhir hayat.

“Doakan urusan umi saya dipermudahkan. Terima kasih kerana mendoakan umi saya selama ini,” katanya.

Sebelum ini, Syamel melahirkan rasa bimbang dengan keadaan kesihatan ibunya apabila terpaksa ditidurkan akibat kekurangan oksigen di dalam badan.

Dalam masa sama, Syamel menafikan ibunya dijangkiti Covid-19 dan tidak pernah mengalami masalah kesihatan yang serius dan ini pertama kali dia dimasukkan ke wad sepanjang kehidupannya.

Al-Fatihah buat Wan Faaizah Karim, semoga ditempatkan dikalangan mereka yang beriman. Salam takziah buat Syamel dan keluarga. Moga tabah dengan dugaan ini.

sumber: Harian Metro & Syamel


Terserlah Keayuan! Salamiah Hassan Akui Dah Berhijab Di Usia 72 Tahun

Siapa sahaja yang tidak mengenali penyanyi veteren, Salamiah Hassan yang terkenal dengan salah satu lagunya, ‘gelombang’.

Baru-baru ini, penyanyi berusia 72 tahun ini membuatkan ramai peminatnya berasa ‘sejuk hati’ apabila dia tampil dengan imej baharu, iaitu kini sering berkongsi foto berhijab di laman Instagram miliknya.

Malah, Salamiah yang juga ibu kepada selebriti bertubuh genit, Atilia Haron mengesahkan bahawa dirinya kini sudah berhijab, namun enggan membesarkan isu penghijrahannya kerana keputusan bertudung itu adalah kerana pilihannya sendiri selain sudah sampai waktu untuk memakainya.

“Tiada apa yang perlu saya komen. Saya memang nak pakai tudung. Saya tak suka perkara ini menjadi satu isu besar,” ujarnya.

Jelas peserta Bakat TV 1971 anjuran Radio Televisyen Malaysia, dia tidak mempunyai sebarang sebab atau punca tertentu dalam mengenakan hijab sepenuhnya.

“Rasanya anda pun mengenali saya seorang yang menjaga privasi. Jadi, apa yang boleh saya katakan saya pakai tudung baru-baru ini sebab saya sendiri nak memakainya, bukan pasal apapun.

“Lagipun saya baru habis tempoh edah dan mahu kembali aktif bekerja. Sekali lagi saya tegaskan, saya enggan perubahan ini menjadi isu besar,” katanya lagi.

Sementara itu, Salamiah memberitahu dirinya dalam keadaan baik sahaja meskipun tidak mampu menutup kesedihan selepas pemergian suaminya akibat kanser kolon di Tasmania, Australia pada November tahun lalu.

“Saya okey saja. Kita tiada kuasa dengan apa yang sudah Allah tentukan. Kita harus reda dan terima hakikat serta teruskan kehidupan.

“Nak kata saya kuat, saya ini hanya manusia biasa. Pastilah masih ada rasa sedih itu.

“Lagipun boleh ke kesedihan itu hilang begitu saja, melainkan saya sendiri yang kena mengawalnya dengan kekuatan yang Allah berikan. Apa yang saya lalui sama seperti orang lain yang kehilangan insan tersayang,” katanya.

Sekadar info, Salamiah mendirikan rumah tangga dengan Gery Hughes pada 1 September tahun lalu selepas 15 tahun mengenali antara satu sama lain.

Bagaimanapun, selepas dua bulan berkahwin, Salamiah dikejutkan dengan pemergian Gerry akibat kanser kolon.


Keracunan Makanan, Aaron Dan Keluarga Masuk Hospital.

Semalam, pelakon pelakon Datuk Aaron Aziz serta isteri, Diyana Halik dan anak bongsu mereka iaitu Dahlia Arissa, 9, dimasukkan ke sebuah hospital swasta di ibu negara akibat keracunan makanan, semalam.

Menerusi Instagram (IG) Story milik Diyana Halik, dia bersyukur kerana segala urusan dipermudahkan walaupun sakit.

“Alhamdulillah, thank you (terima kasih) Allah, walaupun sakit tapi dipermudahkan. Walaupun sakit, dapat treatment (rawatan), dapat ubat semua.”

Tak lama selepas itu, menerusi IG Story yang sama telah memuatnaik gambarnya berserta kapsyen menyatakan akan keluar hospital hari ini.

“Akan discaj hari ini.”

Dis caj hari ini.

Semoga keluarga Aaron diberi kesihatan yang baik.


“Puas Jadi Ibu & Isteri Jaga Anak Dengan Tangan Sendiri.” Akui Tidak Menyesal, Fiza Halim Kongsi Nikmat Urus Rumah tangga Sendiri

Lama tidak mendengar khabar pelakon yang satu ini. Selepas mendirikan rumah tangga buat kali ketiga, kelibatnya di media sosial mahupun arena seni seakan-akan sepi. Mungkin komitmen dan tanggung jawab sebagai ibu serta isteri membatasi segalanya.

Namun, baru-baru ini bekas ahli kumpulan Elite ada berkongsi cerita menerusi laman instagramnya. Menerusi entri tersebut dia turut memuat naik foto bayinya yang sedang tidur.

Akui Fiza Halim, dia bersyukur dan puas kerana kini dapat menjaga sendiri anaknya, Aleena berusia 10 bulan sendiri di rumah.

Dalam masa yang sama, dia lebih puas apabila dapat menguruskan hal rumah tangga sendiri tanpa bantuan pembantu rumah selepas berkahwin dengan juruterbang, Aizat Al Jefri dua tahun lalu.

“Happy 10th months old sayang mommy… Hari ini genaplah Baby Aleena 10 bulan.Pejam celik sekejap jer masa berlalu. Tak sangka sungguh, kali ni mommy jaga Aleena seorang diri..

“Tanpa bantuan maid… Semua mommy buat sendiri.. Dulu dalam pantang of course daddy, cousin, adik, adik ipar, mama dan kakak ada tolong… tapi lepas tu semua on my own…

“Syukur Alhamdulillah Ya Rabb atas tenaga yang kau berikan untuk aku terus menjadi kuat, untuk membesarkan pemberian Mu ini Ya Rabb…

“Bagi aku, puas menjadi seorg ibu dan isteri yang menjaga anak dengan tangan sendiri… mengemas rumah, memasak, menggosok baju dan menguruskan semua hal rumahtangga..

“Biar penat sekarang, sebab kita takkan menyesal nanti… Carilah duit setinggi gunung pun, tapi moment sebegini takkan dapat dibeli.. Aku bertuah dan bersyukur atas segala nikmat ini Ya Rabb,” tulisnya.

Sebelum ini, Fiza atau nama sebenarnya, Siti Zaidatul Fiza Abdul Halim, 36, mendirikan rumah tangga bersama Ahmed Farriq Zainul Abidin namun berpisah pada 2010.

Hasil perkongsian hidup itu, dia memiliki dua orang cahaya mata iaitu Ferra Aryanna dan Feeya Adyrra.

Fiza kemudiannya berkahwin dengan bintang Akademi Fantasia (AF), Adam pada September 2013. Namun, tujuh bulan kemudian mereka bercerai. Tiga bulan selepas itu, mereka rujuk sebelum bercerai sekali lagi, setahun kemudian.

Perkongsian berkenaan mendapat perhatian peminat dan pengikutnya yang rata-rata bersetuju dengan apa yang disampaikan oleh Fiza itu. Malah tak kurang juga yang memuji kecomelan anak ketiganya itu.


Patutlah Rasa Pedih Perut Semasa Berpuasa. Ini Nasihat Doktor.

Berpuasa adalah ibadah yang diwajibkan kepada mereka yang mampu melakukannya. Ini bermakna ada individu yang tidak dibenarkan untuk tidak berpuasa, tetapi menggantikannya pada hari yang lain atau membayar fidyah.

Kita juga mengetahui bahawa dengan berpuasa, kita akan menjadi lebih sihat dan kuat. Namun begitu bagi sesetengah individu, berpuasa akan menyebabkan rasa tidak selesa. Yang biasa saya menerima aduan pesakit ialah apabila berpuasa akan menyebabkan rasa pedih perut.

Cuba kita meneliti punca rasa pedih perut atau rasa sakit pada ulu hati.

Rasa sakit ulu hati ini biasanya dikaitkan dengan masalah dalam perut kita. Walaupun dikatakan “pedih ulu hati”, namun ia tidak ada kena mengena dengan ‘organ hati’ kita.
Masalah ini berlaku apabila kita menguba pola pemakanan kita. Biasanya kita makan bersarapan dan makan tengahari. Tetapi pada bulan puasa, kita ‘bersarapan’ lebih awal dan kita tidak makan waktu tenghari walaupun kita berasa lapar.

Jadi masalah yang mungkin timbul adalah:

1. Gastro-Esophagal Reflux Disease (GERD)

GERD berlaku apabila asid yang berada di dalam perut naik ke permukaan dalam esofagus, menyebabkan keradangan pada permukaan ini.

Ia bukan disebabkan kita tidak makan, tetapi disebabkan oleh lingkaran otot pada bagian bawah esofagus, (ia dikenali sebagai Lower Esophageal Sphinchter) tdak berfungsi dengan baik. Ia disebabkan oleh terlalu banyak asid dalam perut (terutama apabila kita makan makanan yang pedas, dan bergula) melimpah naik ke atas memasuki esofagus. Apatah lagi jika kita berbaring dan tidur selepas berbuka atau bersahur, disebabkan lebih mudah untuk asid dalam perut masuk ke esofagus.

Selain itu disebabkan oleh stress, masalah kerunsingan (anxiety disorder), kehamilan, dan obesiti.

Ini menyebabkan pesakit rasa panas dan pedih di bahagian ulu hati sehingga ke bahagian bawah dada. Oleh itu ia dikenali sebagai “heart burn”

2. Gastritis

Masalah gastritis adalah penyakit yang berkaitan dengan keradangan pada permukaan perut. Ia disebabkan oleh kepekatan asid yang tinggi dalam perut yang menyebabkan asid ini menghakis sel-sel pada lapisan perut.

Biasanya ia disebabkan cara pemakanan kita. Kita suka makan makanan yang pedas, makanan berproses banyak perasa, pewarna dan perasa yang menyebabkan asid dalam bertambah pekat.

Berpuasa tidak menyebabkan masalah ini. Ia mungkin berlaku di permulaan puasa. Tetapi apabila tubuh kita mengenalkan bahawa tiada makanan yang harus dicernakan di dalam perut, maka asid tidak akan dikeluarkan. Itu sebabnya rasa tidak selesa pada perut di minggu pertama puasa sahaja. Masuk minggu ke dua dan keempat, kita tiada masalah untuk berpuasa.

Jika kita masih mengalami masalah ini selepas minggu pertama, cuba semak semula pemakanan kita semasa berbuka dan bersahur. Ini sebenarnya punca pengeluaran asid yang lebih pekat.

3. Luka Perut (Gastrik Ulcer)

Masalah perut yang lebih serius adalah luka pada perut, sama ada betul-betul di dalam perut (gastric ulcer) atau luka pada saluaran usus kecil bersebelahan perut (duodenal ulcer). Rasa pedih perut begini selalunya tidak berkurangan apabila diberikan ubat merawat gastritis yang biasa didapati dari farmasi.

Saya mencadangkan agar jika telah mengambil ubat ini selama seminggu tetapi tidak sembuh dan belum mendapat kelegaan, berjumpalah dengan doktor untuk pemeriksaan. Pemeriksaan skop (Oesohageal-Gastrtro-Duodenal Scope) akan mengesahkan masalah ini.

Punca utama masalah ini adalah disebabkan oleh jangkitanbakteri Helicobacter Pylori dan pengambilan ubat-ubatan penahan sakit seperti Ibuprofen, Diclofenac dan Aspirin. Luka pada perut boleh menyebabkan pendarahan, dan pesakit boleh muntah darah dan membuang najis yang bercampur darah.

Selain masalah yang berkaitan dengan organ perut, ada beberapa masalah lain yang berkaitan di kawasan ‘ulu hati’ tetapi disebabkan oleh masalah organ yang lain.

4. Keradangan Pankreas

Radang pankreas (atau diebut Pankreatitis) juga boleh menyebabkan rasa sakit ulu hati, dan mungkin kita menjangkakan ianya adalah masalah gastritis atau gastic ulcer.
Keradangan pada pankreas ini, sama ada acute pancreatitis dan chronic pancreatitis menyebabkan rasa sakit di bahagian ulu hati sehingga terasa menjalar ke belakang tubuh.

5. Hepatitis

Keradangan organ hati atau hepatitis juga menyebabkan rasa sakit di ulu hati. Selalunya ia menyebabkan rasa sakit sebelah kanan bahagian atas abdomen. Ia akan bertambah sakit apabila kita menarik nafas dalam.

Hepatitis selalunya disebabkan oleh jangkitan virus. Selain rasa sakit bahagian ulu hati, ia boleh menyebabkan rasa demam, terlalu letih dan bahagian mata putih bertukar menjadi kekuningan.

6. Masalah Pundi Hempedu

Pundi hempedu adalah pundi berukuran kecil terletak di bahagian bawah hati (liver). Ia menyimpan cecair hempedu, iaitu cecair yang membantu mencerna lemak.

Namun ada kalanya pundi hempedu ini mengalami keradangan akibat jangkitan kuman atau mengandungi banyak batu di dalamnya. Ia menyebabkan rasa sakit pada ulu hati, rasa loya, muntah, demam, dan perubahan warna pada najis.

Jadi bagi mereka yang mengalami masalah rasa sakit ulu hati, telah mendapat rawatan doktor atau mengambil ubatan di farmasi tetapi masih tidak sembuh dalam masa seminggu, datang berjumpa doktor yang merawat semula. Buat pemeriksaan yang lengkap kerana berkemungkinan masalah rasa sakit ulu hati, adalah masalah yang lebih serius.

BAGAIMANA UNTUK MENGURANGKAN RASA SAKIT ULU HATI KETIKA BERPUASA?

Seperti saya beritahu, berpuasa bukanlah punca utama masalah rasa sakit ulu hati. Secara amnya rasa sakit ulu hati hati ketika berpuasa mungkin dialami oleh beberapa individu, tetapi selalunya akan berkurangan setelah kita memasuki minggu kedua, ketiga dan keempat berpuasa.

Jika masalah berterusan, buatlah pemeriksaan lengkap. janganlah kita beranggapan ia hanya masalah ‘gastik” saja seperti mana yang selalu kita faham. Ia mungkin masalah yang lebih serius.

Bagi mereka yang mengalami masalah rasa sakit di bahagian ulu hati, saya mencadangkan periksa pola pemakanan kita.

1. Hindari Makanan Pedas, Masam dan Berlemak ketika sahur dan berbuka. Bukan tidak boleh langsung, tetapi berpada-pada (makan dalam kuantiti yang sederhana).

2. Hindari Makanan Karbohidrat Ringkas. Pada waktu sahur dan berbuka, eloklah mengambil makanan yang kaya dengan serat seperti kurma, sayur-sayuran dan buah-buahan. Elakkan makanan yang mengandungi banyak karbohidrat ringkas dan makanan berproses, seperti nasi putih. Boleh tukarkan kepada beras rebus dan beras perang.

3. Minum air secukupya selepas makan, tetapi jangan terlalu banyak. Minum air secukupnya dapat mengurangkan kepekatan asid yang berlebihan. Jika diambil terlalu banyak, boleh menyebabkan masalah penghadaman kerana asid menjadi terlalu cair. Elakkan juga minuman yang terlalu manis (bergula) atau bergas.

4. Jangan Makan Terlalu Kenyang. Apabila makan dalam jumlah banyak, perut akan terpaksa bekerja keras dalam jangka masa yang lebih lama untuk menghadamkan makanan yang diambil. Ini merangsangkan pengeluaran asid yang lebih banyak ke dalam perut. Makan dengan jumlah yang banyak, juga menyebabkan kita menjadi letih dan mengantuk.

5. Hindari Rokok dan Alkohol. Rasa pedih ulu hati boleh disebabkan dari aktiviti merokok dan pengambilan minuman yang berlakohol (sama ada dalah kuantiti yang tinggi atau rendah). Hentikan tabiaat merokok sepanjang Ramadan. Insya Allah akan mudah menghentikannya di luar Ramadan.

6. Menurunkan Berat Badan. Menurunkan berat badan sehingga berat badan yang sepatutnya dapat mengurangkan masalah rasa sakit ulu hati terutamanya masalah GERD. Ini kerana apabila terlalu banyak lemak (terutama lemak vesceral) dalam abdomen, secara tidak langsung memudahkan asid masuk ke dalam esofagus.

7. Mengamalkan minyak zaitun ketika perut kosong sebaik selepas bangun pagi untuk bersahur atau ketika bersahur. Minyak zaitun adalah minyak sihat yang melindungi dan merawat luka dan keradangan pada permukaan dalam perut.

8. Ambil ubat Untuk Meredakan Sakit Ulu Hati. Ubat yang selalu diberikan oleh doktor adalah ubat seperti:

1. Antasid: Berfungsi untuk meneutralkan asid dalam perut.

2. Antagonis Reseptor H-2 (H2RAs): Berfungsi menurunkan kepekatan dan kauntiti asid dalam perut.

3. Penghalang Pump Proton(PPI): berfungsi seperti H2RAs untuk menurunkan kepekatan dan kuantiti asid dalam perut.

Namun begitu jika masih berasa sakit selepas seminggu, saya mencadangkan kembali berjumpa doktor yang bertugas agar pemeriksaan yang lebih lengkap dapat dijalankan.

Semoga bermanfaat.

Sumber: Dr Zubaidi Hj Ahmad

Bintang kecil: Puasa Tu Wajib, Tiada Puasa ‘Yang Yuk’ | Hikayat 1001 Malam | BINTANG KECIL

Episod 3 : Abdul Mukmin VS Abdul Fajir

Berpuasa jadi bekalan dan perisai orang beriman dan supaya tak terjebak ke lembah maksiat serta kejahatan. Sebab tu bulan puasa ni kita kena jadikan diri kita lebih ke arah Abdul Mukmin dan elak jauh-jauh dari Abdul Fajir.
Nak tahu apa tu Abdul Mukmin dan Abdul Fajir, kenalah saksikan 1001 Malam di Youtube Channel Bintang Kecil bermula 1 Ramadan ini pada jam 6.30 petang bersama pengacara jemputan PU RIZ.
Jangan lupa kawan-kawan Bintang Kecil semua!

Program ini disokong sepenuhnya oleh
TATEH, jenama yang Prihatin, Selesa dan Dipercayai.

Follow dan subscribe Youtube Channel Bintang Kecil
#BintangKecil #KitakanJuara #1001Malam

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Menu Berkhasiat, Siap Dihidang & Murah Pula Tu. Ibu Ni Luah Rasa Syukur Atas Idea Terbaik Pihak Kantin & Sekolah!

Senario anak-anak di sekolah rendah berebut-rebut membeli makanan di kantin  memang sering kali kita lihat. Walau guru acapkali mengingatkan untuk beratur, namun itulah yang terjadi. Kadang kala dalam kelang kelibut membeli air atau makan, insiden tolak-menolak menyebabkan makanan yang dibeli tertumpah pula.

Kasihan juga kita lihat jika setiap hari begitu jadinya. Lalu ramai ibu bapa hari ini mengambil langkah terbaik untuk memberikan bekal kepada anak-anak mereka. Selain memudahkan anak-anak menikmati makanan tanpa perlu berebut, kita juga dapat pastikan makanan yang dimakan adalah berkhasiat.

Pun begitu berbeza kisahnya di Sekolah Kebangsaan Pauh Jaya Tuan Ramlee Abu Bakar ini.  Apa menarik dan istimewanya jom semak perkongsian daripada salah seorang ibu pelajar di sekolah tersebut. Jom semak.

Alhamdulillah.. Mudah dah Raisha makan di sekolah masa rehat, Mummy tak perlu bekalkan dia dan fikir apa nak bagi dia bekal hari-hari.

Raisha turun dari kelas terus duduk di meja dan orang kantin terus letak makanan kat dia, tempat duduk tu adalah tempat yang sama sehingga hujung tahun, tak perlu nak cari tempat duduk, tak perlu beratur nak beli makanan, jadi masa 20 minit tu memang betul-betul masa makan sahaja. Duit pun tak perlu bawa dah.. Jadi tak da la kes duit hilang atau tercicir.

Terima kasih pihak kantin iaitu encik Mohd Fahmi Ahmad selaku pengusaha serta isterinya puan Nadirah Azizan, guru besar SK Pauh Jaya Tuan Ramlee Abu Bakar serta guru-guru. Syukur dipermudahkan. Anak pun dapat makanan dan minuman yang berkhasiat setiap hari.

Ini adalah program inisiatif Hidangan Berkhasiat di Kantin Sekolah (HiTS), diperkenalkan oleh unit pemakanan pejabat kesihatan daerah SPT di sekolah tersebut dengan pilihan menu yang sesuai dengan keperluan kalori mengikut umur.

Disebabkan ramai yang bertanya berapa harga dan bagaimana. Di sini saya jelaskan secara details ya.

Program ini dibayar secara bulanan oleh parents kepada pihak kantin iaitu RM 3/day termasuk air. Tiada paksaan untuk join program ini, program ini terbuka kepada parents yang berminat sahaja, di kantin masih ada aktiviti jual beli seperti biasa bagi pelajar yang tak join program HiTS ni

“Saya tertarik dengan program ini sebab makanan yang disediakan full set yang sihat dan seimbang. Saya kadang-kadang sediakan bekal untuk anak tapi kalau yang jenis berkuah selalu dia bawa tumpah-tumpah, iala dengan nak bawa beg sekolah dia lagi kan.. Bila bagi duit belanja pula, dia beli yang tak mengenyangkan contoh waffle.

“Alhamdulillah anak pula jenis tak memilih makanan. Memang suka makan buah dan sayur, jadi tak ada masalah dengan menu yang disediakan. Dia memang habiskan semua. Bila balik sekolah muka dia memang happy bagitau makan lauk lain-lain, semalam lain, maksudnya hari-hari tukar menu. Dia cakap kenyang betul dan sedap.

“Harga sangat berbaloi rm 3/day dengan full set termasuk air. Bayaran pula dibuat secara bulanan, jika anak tak hadir sekolah, boleh inform pihak kantin untuk beri food tersebut pada murid yang kurang berkemampuan.”

sumber : Salehah Ariffin


Minum Air Halia Panas, 7 Sebab Wanita Berkahwin Perlu Amalkannya

Halia memang punya banyak khasiat untuk kaum wanita khususnya bagi yang sudah berkahwin. Antaranya membuang angin dalam badan, membakar lemak, memanaskan tubuh, menguatkan sistem pertahanan tubuh dari penyakit dan banyak lagi. Jadi, buat anda yang belum mengamalkannya, bolehlah mulakan dari sekarang.

Buang Angin

Caranya adalah hiris halia dalam satu atau dua inci dan rendamkan di dalam air panas bersama uncang teh ( teh hijau lagi bagus) tanpa gula. Biarkan selama dua minit dan boleh minum setiap hari. Amalkan ini setiap hari pasti angin dalam badan bebas terbuang dan badan pun kembali segar.

Redakan Tekanan

Halia boleh dibuat minuman dan dijadikan ramuan masakan. Halia juga dikatakan dapat membantu meredakan tekanan dan memulihkan dalaman badan.

Amalkan minum air halia dengan madu setiap hari pasti anda dapat merasai kelainan dan wajah juga tubuh tampak segar. Sekaligus menyerlahkan kecantikan semulajadi.

Turunkan Berat Badan

Halia mengandungi unsur yang membantu melancarkan sistem metabolisme tubuh. Sebab itulah ia banyak digunakan dalam produk menurunkan berat badan.

Hiris halia halus kemudian campurkan dengan air panas, madu dan juga sedikit perahan air limau nipis, amalkan setiap hari pasti ketika perut kosong

Selain itu minum air halia juga berupaya mengurangkan nafsu makan sesuai untuk anda yang sedang diet. Ia turut membantu perut berasa kenyang dalam tempoh yang lebih lama.

Atasi Masalah Pencernaan

Perut kembung, cirit birit atau kejang di bahagian perut ketika datang bulan cuba minum air halia panas. Ia boleh mereda dan merehatkan usus seterusnya mengatasi masalah ini.

Hilangkan Bau Badan

Ramai wanita yang alami masalah ini kan . Badan dah lawa , muka cantik tapi badan berbau. Untuk atasi masalah ini, amalkan minuman halia bersama teh setiap hari, atau pun kunyah halia yang ditumbuk hancur.

Kuatkan Sistem Imun Tubuh

Kandungan dalam halia membantu membersihkan sistem limfa, mengeluarkan racun dan membunuh bakteria yang menjadi punca penyakit.

Menghangatkan ranjang

Bagi yang sudah mendirikan rumah tangga, info ini penting untuk diketahui. Pengambilan halia secara semula jadi membantu melancarkan perjalanan darah dalam tubuh termasuk ke organ reproduksi. Manfaatnya nafsu untuk seks juga akan bertambah terutama buat yang merancang menambah zuriat.

Disebabkan semua manfaat inilah sejak zaman berzaman lagi banyak petua menggunakan halia diperturunkan oleh nenek moyang kita. Jadi tak rugi jika kita amalkannya.

sumber: mrtengkuasmadi.com


Elak Anak Hilang Ketika Shopping Raya, Ibu Bapa Perlu Ambil Tahu Kaedah Ini!

Apabila tiba musim perayaan seperti Hari Raya Aidilfitri, pastinya pusat beli-belah akan menjadi tumpuan keluarga untuk membeli barangan keperluan raya seperti baju raya, kelengkapan rumah dan sebagainya.

Satu hal yang merunsingkan kebanyakan ibu bapa adalah membawa anak-anak ketika jualan murah di mana-mana pusat membeli belah.

Dengan keadaan orang yang ramai dan berasak-asak risiko anak terlepas dari genggaman mungkin berlaku. Untuk mengelak kejadian ini dari berlaku, ibu bapa kena praktikkan cara selamat bawa anak di pusat membeli belah:

Usia 0 – 1 tahun

Masih awal untuk mendidik, mengajar atau menunjukkan cara yang betul tentang bahaya yang ada di pusat membeli belah. Paling praktikal ialah dengan kawalan sepenuhnya oleh ibu bapa sepanjang berada di luar.

Ibu bapa perlu peka tentang kebarangkalian risiko dan bahaya yang ada supaya langkah pencegahan dilakukan terlebih dahulu.

Peranan menjaga anak diagihkan antara ibu dan bapa. Contoh jika ibu sibuk memilih barangan keperluannya, maka bapa boleh mengambil alih peranan menjaga anak. Begitulah sebaliknya.

Memastikan keperluan bayi disediakan seperti susu suam dan jika bayi masih menyusu badan, maka pastikan bayi sudah diberikan susu (sebelum bertolak ataupun di tempat yang disediakan) sebelum meneruskan niat untuk membeli belah.

Justeru, untuk mengelakkan emosi ibu bapa terganggu, terlebih dahulu sempurnakanlah keperluan anak-anak terutama bayi. Membawa peralatan yang sesuai seperti stroller atau beg sandang bayi yang sesuai, iaitu tidak terlalu besar atau kecil dan mudah dibawa.

Usia 2 – 4 tahun

Bermula usia seawal 2-4 tahun, ibu bapa sudah boleh bercakap dengan anak-anak berkenaan bahaya sekeliling. Cara penyampaian perlulah bersahaja dan boleh difahami oleh anak-anak.

Paling elok jika menggunakan medium komunikasi yang lain seperti buku, rancangan televisyen atau gambar rajah bergambar untuk memudahkan pemahaman. Seperti juga bayi, anak-anak dalam lingkungan 2 – 4 tahun juga perlu diperhatikan sepenuhnya oleh ibu bapa.

Giliran memilih pakaian atau barangan keperluan perlu dilakukan oleh ibu dan bapa supaya sentiasa ada orang dewasa yang mengawal anak-anak.

Jika anak-anak merupakan seorang yang hiperaktif atau tidak duduk diam, maka sebaiknya bawa bersama beg sandang anak-anak yang mempunyai tali supaya sentiasa dekat dan terkawal pergerakannya.

Alat ini telah digunakan secara meluas di kebayakan negara luar sebagai satu langkah pencegahan anak-anak berkeliaran ke tempat lain tanpa kawalan ibu bapa. Pimpin tangan anak-anak kuat-kuat bagi mengelakkan mereka hilang atau sesat dalam limpahan orang ramai.

Usia 5 – 6 tahun

Pada peringkat usia ini, anak-anak boleh dilatih untuk bertanggungjawab dengan membawa beg milik sendiri yang mengandungi barang keperluan ketika keluar bersama keluarga.

Kanak-kanak tidak perlu meminta ibu bapa jika dahaga dan lapar kerana mereka boleh mendapatkannya dari beg yang dibawanya sendiri. Pun begitu, ibu bapa perlu menyediakan keperluan itu sebelum bersedia untuk keluar bersiar-siar.

Bagi anak-anak dalam lingkungan usia ini, kebanyakan mereka telah mula faham akan arahan dan keselamatan. Maka sebaiknya, sebelum keluar rumah, perlu diberi peringatan kepada anak-anak supaya berkelakuan baik dan sentiasa berada bersama ibu dan ayah.

Jadikan peringatan itu sebagai kebiasaan sebelum keluar ke mana-mana terutama tempat yang ramai orang. Anak-anak juga perlu diberitahu akan cara terbaik jika dalam situasi tersesat atau hilang daripada kawalan ibu bapa.

Mereka perlu diberitahu untuk pergi ke mana-mana kaunter di pusat membeli belah itu untuk memberitahu bahawa mereka hilang daripada ibu bapa.Pastikan anak-anak mengetahui nama penuh ibu bapa dan namanya sendiri jika merujuk ke kaunter di pusat membeli belah.

Lebih elok sekiranya anak-anak diberitahu tempat untuk meminta tolong di bahagian keselamatan yang tersedia (namun agak sukar untuk melakukan perkara ini melainkan pusat membeli belah itu sememangnya sering dikunjungi bersama anak-anak) .

Memberikan kad nama berserta nombor telefon kepada anak-anak sekiranya berlaku kes kehilangan atau sesat. Langkah ini juga telah digunakan secara meluasnya di Negara-negara luar.

Selain nama dan nombor telefon ibu bapa, tag nama juga boleh disediakan kepada anak-anak bagi memudahkan urusan bantuan dan pertolongan yang lain.


Baju Terkena Tahi Lalat Jangan Dibuang. Hilangkan Dengan Cuka & Lemon. Wajib Cuba Petua Ni Wahai Ibu-Ibu!

Pasti ramai ibu-ibu yang berhadapan dengan masalah kesan bintik-bintik hitam pada pakaian.  Walaupun telah dicuci berkali-kali, masalah tersebut tidak dapat diatasi malah menyebabkan pakaian makin kelihatan comot dan kotor. Sebenarnya, kesan bintik hitam itu adalah tahi lalat.

Tahi lalat pada baju biasanya disebabkan oleh kulat yang tumbuh pada baju akibat tidak kering sepenuhnya atau lembap. Masalah ini berlaku jika pakaian  diperuk dalam keadaan basah, ataupun baju direndam dengan air yang sedikit, Ditambah pula jika ibu-ibu melambat-lambatkan proses untuk dibilas sehingga  beberapa hari. Keadaan ini menyebabkan tahi lalat ini akan muncul pada baju.

Agar baju yang terkena tahi lalat ini tidak terbuang anda boleh praktikkan cara ini untuk menghilangkan bintik hitam ini pada pakaian.

1. Campur cuka ke dalam setengah liter air.

2. Rendam pakaian anda yang memiliki tahi lalat tersebut ke dalam air campuran cuka tadi. Rendam selama semalaman.

3. Keesokan harinya cuci dengan menggunakan sabun atau detergen seperti biasa.

4. Siapkan air panas yang telah dicampur dengan lemon.

5. Bilas pakaian anda tadi dengan air panas dan campuran lemon.

6. Biarkan pakaian beberapa ketika di dalam air tersebut.

7. Kemudian cuci kembali menggunakan sabun.

8. Bilaslah menggunakan air biasa

9. Jika tahi lalat masih ada silakan ulangi langkah 5-8  sampai semua tahi lalatnya hilang.

10. Kemudian jemur hingga kering.

Cara Mencegah Tahi Lalat Muncul Pada Baju

Setiap kali selepas selesai melakukan aktiviti yang mengeluarkan banyak peluh sebaiknya rendam atau terus cuci baju anda, Jangan peruk baju tersebut dalam bakul.

Jika anda merendam baju, jangan biarkan ia direndam terlalu lama kerana ia akan menyebabkan pembentukan bintik hitam dengan lebih cepat.

Jika baju hari ini ingin dipakai kembali pada besok hari, sebaiknya jemur terlebih dahulu bajunya sebelum digantung.


Suami Isteri Obes Sejak Muda, Tekad Turunkan Berat Badan. Hasilnya Memang Menjadi, Ni Tips Dikongsikan!

Menyentuh bab menjaga berat badan untuk kekal langsing bukanlah kerja mudah. Apatah lagi jika mempunyai berat badan yang obes. Nak kurus, kena lebihkan usaha bahkan perlu ada semangat berterusan sepertimana suami isteri ini.

Apa yang menariknya mengenai kisah mereka, pasangan suami isteri ini saling berkerjasama antara satu sama lain sehingga akhirnya mereka berjaya mendapatkan berat badan ideal secara bersama.

Apa tidaknya, cuba bayangkan sejak muda lagi sememangnya obes dan pernah mencapai berat hingga 200kg, nyata tiada apa yang mustahil bila sudah nekad.

Untuk anda yang juga sedang berusaha ke arah nendapatkan berat badan ideal, jom kita baca kisah inspirasi ini.

InshaAllah saya akan mula sharing di wall sendiri since terlalu ramai yang bertanya menerusi PM, DM dan saya rasa bersalah tak mampu nak jawab satu persatu.. Sebelum ni memang agak segan nak post perjalanan yang panjang ini di sini (banyak sharing di group tertentu sahaja) sebab saya tau mungkin ada yang kurang selesa dengan perkongsian journey menurunkan berat ni.. Ya lah, berat badan memang perkara yang sangat sensitif bagi sesetengah orang..

Mungkin juga akan ada yang bosan dengan perkongsian sebegini namun siapalah saya nak memuaskan hati semua.. Tapi memikirkan niat saya nak bantu sesiapa sahaja, mungkin boleh membantu sedikit sebanyak bagi yang memerlukan idea dan gambaran macam mana nak turunkan berat berdasarkan cara dan pengalaman kami berdua.. inshaAllah.. moga dapat beri manfaat dan keberkatan perkongsian yang berpanjangan. Sekurang²nya sebagai sumber inspirasi dan motivasi..

Tapi perlu diingatkan, kejayaan dan keberkesanan adalah bergantung kepada diri masing².. mungkin sesuai pada saya, tidak sesuai pada diri yang lain.. penurunan berat bergantung kepada banyak faktor: metabolisme, umur, jantina, diet/pemakanan, aktiviti fizikal, disiplin, tahap kesihatan, hormon, penyakit sedia ada dan banyak lagi. Begitu juga semuanya dengan keizinan Allah. So kesannya sangatlah subjektif dan berbeza bagi setiap orang.

Secara ringkasnya, Alhamdulillah dengan izin Allah setelah amalkan IF (Intermittent Fasting) sejak hujung tahun 2018, then start record dan track IF menerusi apps Zero bermula Januari 2019, nampak perubahan juga akhirnya.

Sebelum ni dah cuba pelbagai jenis diet yang ada, nampaknya IF, digabung dengan OMAD (One Meal A Day) juga yang berkesan pada kami. Di samping itu kami cuba ikut Keto diet walaupun tak mampu nak 100% sepenuhnya.

Kami berdua memang dalam kategori obes sejak muda lagi, sejak zaman sekolah, sehinggalah berkahwin dan sehinggalah kami tekad untuk berubah setelah penat cuba pelbagai cara, kami nak berubah jadi sihat since penyakit berisiko tinggi e.g darah tinggi dan diabetis dah mula menjengah. Jadi kena sihatkan badan dulu, berat pun menyusul turun selepas itu.

Hampir setiap hari buat IF, paling lama ialah 72jam (yang ni saya buat sekali dalam 1 atau 2 bulan). Minimum kami buat 18:6 dan selalunya melebihi 20jam.

Bila buat OMAD, technically kami buat IF 23:1. Then we only break our fast right AFTER jogging/exercising; quickest way for burning fat. Alhamdulillah.

Total weight loss saya: 55kg (4xl to M/S)
Total weight loss suami: 70kg (5xl to M)

Saya: dari 130kg kepada 75kg
Suami: dari 160kg kepada 90kg (rasanya dulu pernah capai 200kg tapi tak tertimbang masa tu)

Total weight loss dikira daripada berat yang paling tinggi yang pernah kami capai sewaktu timbang.

Sejak amalkan IF ini, kami juga sentiasa pastikan keadaan kami sihat dengan buat medical checkup hampir setiap bulan. Blood sugar tracking dan periksa tekanan darah setiap hari serta buat HbA1c test setiap 3 bulan. Alhamdulillah semua result semakin baik dan harap berterusan baik, inshaAllah.

Secara ringkas tipsnya:

– Intermittent Fasting. IF is the easiest and best health hack. Because you cannot cheat when you are fasting .
– Bila dah selesa buat IF 23:1, kami buat OMAD, since tak mampu nak makan banyak pun dalam tempoh 1 jam eating window tu.
– Kami amalkan self-control bila makan: less carbs, no sugar (almost Keto).
– Exercise / jogging, dapatkan sekurang-kurangnya 10,000 langkah, setiap hari. Yes every single day. If you dont have time, the world is already your gym. You don’t need membership, you already have the tools and discipline is the key.
– Cukupkan tidur, sekurang-kurangnya 6-7 jam.
– Doa dan sabar.
– Stay positive, never give up dan jangan stress.

If we both can, you all can too!

Sumber inspirasi utama saya : suami saya Yoy Khairuddin Ahmad pendorong utama saya, coach, penasihat, pembakar semangat, dia paling rajin study semua fakta dan research, selalu heret saya bila ada hari saya malas nak jogging selalu bagi ceramah yang membuatkan saya tersedar dari lamunan..

Saya masih ada target nak kurangkan lagi beberapa kilogram supaya hampir kepada BMI normal.. dan kami kini lebih kepada fasa maintenance..

InshaAllah to be continued —nanti saya akan ceritakan lagi mengenai IF, OMAD dan jenis makanan yang kami amalkan.

Yang baik kita jadikan panduan, yang kurang baik kita betulkan.

Silakan share jika bermanfaat


Suami Isteri Berhenti Kerja Tinggalkan Gaji Bulanan, Gara-Gara Susah Dapat Sayur Fucuk Yang Halal.

Tak ramai orang sanggup meninggalkan kerjaya yang selesa di pejabat dengan mendapat gaji bulanan tetap setiap bulan hanya semata-mata untuk menceburi bidang perniagaan.

Bidang perniagaan yang sudah tentunya banyak cabarannya termasuk keuntungan yang tidak pasti.

Namun bagi pasangan suami isteri ini, tahu bahawa setiap yang menceburi bidang perniagaan pasti menempuh cabaran getir itu tidak melemahkan semangat mereka.

Nekad untuk keluar dari zon selesa dengan mencuba bidang perusahaan membuat sayur fucuk, tauhu serta air soya.

Namun siapa menduga setelah empat tahun lalu, percaturannya  tidak sia-sia apabila produk mereka mendapat sambutan.

SUSAH DAPAT SAYUR FUCUK YANG HALAL

Mohd Shamsul Dzuhal, 44, yang memiliki Diploma Pengajian Perniagaan dari Universiti TeknologiMara (UiTM) meninggalkan perkerjaan sebagai pengurus pasar raya manakala isterinya Norlina Abdullah, 39, yang mempunyai Diploma Perakaunan daripada Universiti Putra Malaysia (UPM )berhenti kerja daripada sebuah bank.

“Ianya bermula ketika saya mendapati agak sukar untuk mendapatkan sayur fucuk dan tauhu yang diusahakan oleh golongan bumiputera dan tidak diragui status kebersihannya.

“Justeru saya mengambil keputusan mengikuti kursus hasilan soya di Sri Kembangan, Selangor daripada bekas pensyarah UPM, Bahagian Makanan.

“Setelah habis kursus saya membuat secara kecilan di rumah setiap hujung minggu dan ternyata mendapat sambutan sangat menggalakkan dan diterima dengan baik oleh masyarakat setempat,” katanya.

Selepas yakin dengan perusahaan yang mereka ceburi, pasangan itu berhenti kerja untuk menumpukan pengusahaan produk sepenuh masa.

Mereka membina bengkel di belakang rumah di Taman Paya Gunung Jaya dan berkat kesabaran, sayur fucuk dan tauhu menembusi pasaran seluruh daerah Jerantut.

Katanya, proses pembuatan sayur fucuk memerlukan banyak kesabaran kerana mengambil masa sehingga sehari suntuk untuk disiapkan.

Katanya, pada masa depan, dia juga berhasrat untuk membesarkan perusahaannya serta mencari lokasi lebih selesa kerana kini beroperasi di belakang rumahnya dan dibantu oleh dua orang pekerja.


“Arwah Mak Pesan Buat Ni Kalau Jadi Apa-Apa Semua Ada Dalam File.” Cara Yang Memudahkan Urusan Faraid Ahli Keluarga.

Ajal maut adalah ditentukan oleh Sang Pencipta Allah Yang Maha Esa. Kita tidak tahu bila tiba masanya untuk dipanggil ke ‘dunia’ hakiki.

Jika selama ini, kita menjadi tempat bergantung hidup buat keluarga hidup selesa. Namun sudah pastinya kita mahu keluarga terutama anak-anak dan pasangan terjamin hidup setelah ketiadaan kita.

Inspirasi perkongsian ini, sebagaimana pesanan arwah ibunya begitu berguna apabila menyiapkan segala dokumen berkaitan harta / faraid disediakan sewaktu hidupnya.

Cara yang boleh dijadikan panduan bersama.

Kena buat ni.

Ada sahabat yang tanya apa perlu ada dalam file personal/faraid kita.

Sebenarnya perkara ini arwah mak saya telah amalkan. Dia selalu pesan kalau jadi apa2, semua documents ada dalam file ini. Dan bila arwah meninggal sebab kemalangan jalanraya, saya tak susah mencari details yand diperlukan.

Antara isi kandungan file (cadangan) :

1. Salinan kad pengenalan diri sendiri dan ahli keluarga. Arwah mak buat copy 5-10 keping setiap salinan.
(which sangat membantu sebab bila dalam keadaan kelam kabut, orang dok minta copy. Kepala dah serabut memang tak leh fikir nak photostate kot celah mana)

2. Salinan sijil nikah
(ini pun mak buat 5 keping copy setiap satu)

3. Sijil kematian ahli keluarga

4. Senaraikan aset

5. Buat nota senarai hutang samada persorangan, ansuran bulanan atau loan bank. Siapa perlu uruskan? Perlu bayar pakai duit apa seperti daripada KWSP atau insurans?

6. Senaraikan insurans yang kita ambil. Untuk diri sendiri dan orang lain. Nyatakan nama agent juga.

7. Senaraikan nama ahli keluarga serta pertalian waris

8. Kemaskini maklumat akaun bank dan kata laluan akaun bank. Maklumkan kepada pasangan
(jangan buat list hardcopy pula. Try to save kat tempat selamat sebab kalau dpt pasangan macam saya, parah gak. Confirm tak ingat haha)

9. Kemaskini senarai penama atau pemilik hibah. Nyatakan nama agent untuk dihubungi.

10. Ada aset berharga seperti emas atau barangan koleksi peribadi yang ingin diagihkan kepada penerima mengikut hasrat tertentu? Jika ada emas digadai, senaraikan di mana dan barang apa

11. Jika ada buat pelaburan, senaraikan seperti saham, unit trust, koperasi, fixed deposit dan lain-lain

12. Passport. Penting nie sebab nanti kalau waris kita nak renew, kena bawa passport lama. Especially anak-anak.

13. Bincang dengan pasangan sekiranya berlaku kematian serentak anda berdua, siapakah yang akan menjaga dan menjadi pemegang amanah anak-anak.

Boleh tambah lagi jika rasa penting untuk pasangan kita ambil maklum. Ikut keperluan masing-masing. Ini hanyalah sekadar cadangan.

Sumber:  Syafnan Zain


Buat Sikit-Sikit Ikut Bajet, Beli Barang Pun Kedai Murah, Deko Rumah Flat Sewa Macam Kondo!

Raya tak lama lagi, sudah tentu ada yang bercadang untuk make over rumah. Bagi yang mempunyai bajet yang murah tidak bermakna, tidak boleh melakukan transformasi untuk kediaman anda.

Yang penting kena kreatif walaupun bajet tak banyak. Menarik dengan perkongsian Cik Laila, telah berjaya transformasi deko rumah flatnya menjadi seperti sebuah kediaman  kondo.

Apa kata tengok hasilnya.

Ruang tamu yang dihias cantik.

Nak share deco simple-simple dari orang bujang ( berdua dengan adik pompuan). Walaupun rumah sewa ( flat ) tapi disebabkan suka ala-ala condo gitu.

Kita makeover slow-slow ikut kesesuaian bajet.. Alhamdulillah, selama 9 bulan menyewa bikin sikit-sikit..

Ada barang yang dari Eco, Mr DIY, Tesco, Ikea ,My OneShop, kedai perabot terpakai & ada yang buat sendiri.

Ruang santai dengan konsep ringkas tapi menenangkan

Ruang makan dengan konsep putih.

Ruang tahu sebelum transformasi

Sumber: Cik Laila

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


“Kena Biasakan Dari Kecil, Kelak Tak Perlu Disuruh.” Ibu Ni Kongsi Tip Didik  7 Anak Perempuan ‘Lekat’ Bertudung. Inspirasi!

Perkongsian daripada ibu kepada 7 orang anak perempuan ini boleh dijadikan panduan untuk ibu bapa, bagaimana dia mengajar membiasakan dari kecil untuk menutup aurat. Sangat berinspirasi.

Yang penting kena lakukan dengan lembut bukannya cara yang ‘keras’. Barulah mereka tidak rasa seperti dipaksa.

TIPS MENGAJAR 7 ANAK PEREMPUAN PAKAI TUDUNG DARI KECIL

Sebenarnya tiada tips gempak mana pun. Saya cuma nak kongsi sedikit sebanyak dari pengalaman saya mama kepada 7 anak perempuan..

Jom kongsi untuk yg ada anak perempuan..

PERTAMA:

Pakaikan tudung seawal umur mereka. Beli la saiz yang bersesuaian dengan mereka. Tapi saya beli saiz sama jer untuk 6 orang anak sy ..sebb beza umur diaorg lbh kurang jer …

KEDUA

Paling penting Konsisten suruh pakai setiap kali keluar rumah. Konsisten sangat penting. Lagi-lagi masa awal nak ajar mereka . Biasanya anak Keluar jek wajib pakai. Jangan onn off pulak. Ahamdulilah mesti boleh punya..

KETIGA

Time ajar tu bgtau mereka pakai tudung bukan mama dan papa yg suruh pakai, tapi Allah SWT yang suruh pakai.

KEEMPAT

Untuk yg dah besar terapkan n terangkan dengan siapa kena tutup aurat. Lau yg no 6 tu xpaham sangat sbb masih kecik ..Pening pulak lau diterangkan bnyk2 pada dia nanti. Yang penting keluar rumah kena sarung tudung. Yg dh besar boleh dah ajar. Dengan sepupu kena tutup aurat dll.

KELIMA

Time nak shopping tudung untk ank7 saya akan tanya diaorg jenis mana n color apa yg mereka suka …tapi perangai saya mmg saya suka beli sama jer sedondon..hehehehhee

Ajarilah anak-anak anda dari dorang kecil. Dari umur mereka tak pandai argue lagi kenapa kena pakai tudung. Bila dah tahap dorang banyak persoalkan macam-macam, masa tu dah mencabar untuk dorang konsisten pakai.

Serius cakap bila sesuatu perkara sudah sebati dengan mereka. Kita tak perlu nak suruh dan paksa-paksa dah.

Sekarang semua anak perempuan sy semua dah lekat berTUDUNG..alhamdulilah

Nanti ada rezeki BOBOI ke 8,9,10 pakai kopiah pulak ..heheheh


Peluk ,Berterima Kasih Dan Selalu Mendoakan. Cara Suami Hargai Pengorbanan Isteri Melahirkan Zuriat.

Sakit melahirkan anak tidak mampu diungkapkan dengan kata-kata. Kepayahan mengusung perut 9 bulan hanya yang bergelar ibu sahaja memahami situasi tersebut. Justeru, sebagai suami seharusnya menghargai segala pengorbanan isteri mereka dari awal sehingga lahirnya zuriat anda.

Memang suami perlu banyak bersama isteri di awal berpantang dan penyusuan. Bukan soal luka bersalin,luka ni akan baik dengan sendiri. Tetapi suami bantu jaga isteri agar emosinya tidak tertanggu dan semakin teruk.

Bantu isteri ke tandas,
Bantu isteri banyakkan berjalan,
Bantu isteri susukan anak,
Bantu isteri tukar lampin anak,
Bantu isteri mandi,buang air,
Bantu isteri makan dan masakkan untuk si dia.

Sebenarnya ini amalan mak ayah tok nenek kita dahulu. Ayah kita dulu jaga semua adik beradik 12 orang,sentiasa bantu mak sehinggakan suapkan makanan. Ini sifat kasih sayang mak ayah kita didik dan tunjuk kepada kita supaya sayang isteri lebih dari diri sendiri.

Apa perlu suami buat?

Dapatkan:
-Ikan yang segar
-Sayuran kampong
-Ayam kampong
-Telor ayam kampong
-Daging lembu segar

-Pantau luka .
-Bantu isteri bergerak, berjalan terutama ke tandas. Jangan biarkan mereka terbaring sahaja. Berjalan atau bergerak boleh bantu lancarkan darah dan elakkan DVT(Darah beku disalur darah).
-Pastikan isteri minum air mineral dengan cukup.

Ambil tahu:
-ILMU PENYUSUAN,cari posisi bayi ketika menyusu.
-Amalan@Pantang larang ketika isteri berpantang
-ingatkan isteri makan ubat yang disediakan oleh doktor
-Jadual pemeriksaan bayi dan ibu diklinik
-Basic urutan untuk ibu berpantang.
-Cara berbedong/bekong
-jamu/vitamin/ubatan untuk ibu berpantang dan selepas.

Suami kena selalu peluk isteri,ucap terima kasih sayang lahirkan anak kita,terima kasih sebab sabar menahan sakit. Kucup dahi isteri. I love sayang,abang sayang sayang,lemparkan senyuman sehingga cecah telinga dan doa depan isteri.

Ya Allah ini isteri saya,berikan dia syurga,berikanlah dia ganjaran pahala,berikanlah dia kesihatan yang baik,jauhkan dia dari segala penyakit. Suami wajib doa untuk isteri,ucap kata yang baik,tanya ada apa yang boleh kita bantu isteri.

Insyaallah jika kita(suami) sering ucap perkataan yang baik-baik isteri akan seronok,isteri akan tenang.

Dan suami juga perlu faham tanda-tanda isteri melalui fasa post-portum period. Jika ada tanda selalu menangis,termenung,tiba-tiba pukul anak ini perlu dirujuk ke hospital atau dapatkan nasihat doktor.

Mudahan berkat kasih sayang suami isteri lahirnya anak soleh solehah.

-EncikMatt-


Pengotornya! Penduduk Kondominium Kesal Penghuni Main Campak Tuala Wanita

Masalah sampah yang dibuang dari tingkat atas sememangnya menjadi masalah besar buat penduduk di kawasan flat mahupun kondominium. Bukan sahaja menjejaskan kawasan persekitaran, malah pernah ada satu kes mengakibatkan kematian seorang anak kecil dek kerana kecuaian individu tidak bertanggungjawab.

Baru-baru ini, tular kisah penduduk di sebuah kondominium mewah di Kuala Lumpur yang meluahkan rasa kesal terhadap sikap pengotor segelintir penghuni di kawasan perumahan mereka.

Perkara itu dikongsikan di laman Twitter, yang mengatakan terdapat penghuni yang membuang tuala wanita dengan kesan tompokan darah yang jelas kelihatan.

Geli dengan kejadian itu, ramai menyuarakan rasa tidak selesa kerana tuala wanita yang telah digunakan telah dicampak ke kawasan perumahan mereka.

Lebih menjijikkan lagi, lampin bayi dan kondom terpakai turut dibuang di merata lantai kondominium berkenaan.

“Kenapa masih wujud orang yang macam ini di keliling kita? Ini hal kebersihan, bukan adab semata-mata!

“Walaupun sudah lebih setahun isu tersebut berlaku, pelakunya masihi lagi belum dapat dikesan oleh pihak pengurusan kondominium terbabit,” tulis akaun twitter tersebut.

Meninjau di ruangan komen, rata-rata warganet mengecam tindakan jijik itu dan menyifatkan pelaku seorang mentaliti low-class walaupun menetap di kondominium mewah yang terletak di ibu negara.

Tidak kurang juga, ada netizen yang mengingatkan orang ramai agar tidak terikut dengan perbuatan tidak senonoh kerana kehidupan berjiran memerlukan sikap kerjasama.


Anak Masuk Darjah 1, Macam-macam Nak Beli & Ni Listnya!

Menghampiri penghujung tahun, itu bermakna cuti sekolah akan bermula buat anak-anak. Pun begitu, masa yang sama juga ibu ayah perlu membuat persiapan untuk sesi pembelajaran anak-anak tahun berikutnya.

Apatah lagi, jika anak sulung yang akan menjejakkan kaki ke alam persekolahan, tentu macam-macam perlu dipersiapkan.

Bingung dalam membuat persiapan tersebut, di sini dikongsikan info untuk memudahkan ibu membuat persiapan.

TIPS BELI BAJU SEKOLAH ANAK

1. TAK PERLU beli uniform sekolah sampai 5 pasang konon nak senang pakai untuk seminggu terus.

BELI MAX 3 PASANG SAJA.

Dalam seminggu, budak akan ada PJK 2 kali. Pakai baju sukan dari pagi sampai balik.

2. Sediakan pakaian sukan 2 pasang untuk elak kelam kabut membasuh baju pjk anak tgh malam sambil jemur bawah kipas.

Yelah buatnya dalam jadual PJK dua hari berturut, lap peluh mak. haha

3. Untuk anak boy darjah 1, tak payahlah bagi pakai belt bagai. Rasanya sekolah tak marah pun kalau tak pakai belt. Bukan apa, takut seluar basah dulu sebelum belt sempat bukak.

4. Elok beli singlet untuk elak baju sekolah bau masam ya amat.

5. Beli baju tu elok bawak anak. Then silalah try kat badan anak, suruh anak pakai. Aidi sampai bukak baju seluar tinggal sepender je kat Tesco tadi.

Bukan apa, tak semua brand uniform ni suit elok dengan badan anak kita. Nak nak yang badan macam Aidi, pinggang besor, kaki pendek. Jenuhhh cari size.

Kemeja brand canggih elok kat badan. Seluar brand canggih huduh benor Aidi pakai. Mujur Tesco ada 3 4 brand berbeza bolehlah try satu-satu mana paling okey Aidi pakai. Last beli kemeja brand Canggih, seluar brand U- Cemerlang.

6. Stationery beli kat Mydin kot better. Beli borong terus banyak-banyak. anak-anak kita ni time rehat makan pensel bukan makan nasik 🤣. Memanjang hilang stationery tu. Kalau tau mana lagi lubuk stationery murah bagitau please….

7. Beg sekolah kalau aku lah, elok beli yang berkualiti sikit. Maksudnya kalau anak nak beg boboiboy, beli yang original boboiboy (price range RM70 to RM120)

Sebab apa?

Sebab memang tahan lama. Beg tadika Aidi (harga dalam rm90) beli awal tahun 2016, sampai sekarang masih elok. Rasa nak je suruh Aidi pakai beg sama naik darjah 1 takyah beli baru tapi macam kedeks sangat mamanya pun .

Tapi apapun depends la pada perangai anak memasing. Dapat jenis Aidi yang akan pakai beg selagi tak rosak dia takkan mintak beli baru, berbaloi la beli yang mahal sikit. Kalau jenis tiap bulan mintak ganti beg baru, errrr 😅.

8. Botol air/ bekas makanan beli yang biasa-biasa je tapi of course la kita mak mak nak cari yang helok cantik jugak kan. Maksudnya elak beli yang mahal untuk kurangkan risiko makan hati sebab botol air/bekas makanan semedang hilang tak dapat dikesan.

Sila jangan bagi anak bawak bekas makanan tupperware uols pegi sekolah. Smiggle smiggle tu pun aku seriau nak belikan Aidi, uiii kalau hilang mama nanges nak oii .

9. Tempahlah sticker kekecik nama anak. Font jelas, mudah dibaca untuk ditampal pada barang-barang anak kita. Yelah kemungkinan tertukar dengan kawan tu besar sangat.

Kalau rajin, tulis guna permanent marker pun ok je. Janji berlabel.

Pastu kalau jenis malas menulis macam aku, tempah lah cop nama anak. Senang cop aje kat buku-buku sekolah anak. Haha pemalas punya mama kuikuikui.

Oh jangan lupa beli sticker kaler-kaler tu untuk tampal kat buku anak. Beli 5 kaler berbeza utk 5 hari sekolah. Contoh buku untuk hari Isnin, tampal sticker biru, Selasa sticker merah and so on. So senang sebelah mata pun boleh kita kemas beg sekolah anak nanti. Jangan korang suruh anak bawak semua buku setiap hari pulak. Bongkok cepat la anak tu huhu.

10. Okey nombor 10 korang tambah sendiri lat bahagian komen.

Aku pun 1st time anak naik darjah 1 ni, so banyak benda blur blur tak tau apa nak beli.

sumber : Wan Fadzlina W. Mahadzer


“Puasa Bulan 3, Naik Sekolah Bulan 3…”-Tahun Depan 2 Perbelanjaan Besar Serentak!

Rasanya baru sahaja kita berhabis duit untuk membuat tempahan baju sekolah anak-anak dan baju raya sedondon untuk seisi keluarga.

Meskipun begitu, untung juga ada jarak waktu antara keduanya. Dapatlah kita kumpul duit serba sedikit untuk pastikan semuanya mencukupi.

Namun perkongsian seorang wanita di facebook baru-baru ini cukup membuatkan ramai buka mata dan tersedar.

Apa tidaknya, bulan Mac 2023 adalah tarikh anak-anak memulakan persekolahan dan pada bulan tersebut juga kita umat Islam berpuasa.

Jadi mahu atau tidak, pada bulan tersebut benar-benar memerlukan kebijaksanaan kita dalam mengurus kewangan.

Bukan itu sahaja, menurut Nor Faizah lagi, tailor juga perlu bersiap sedia.

Puasa bulan 3 … Naik sekolah bulan 3… Makanya tahun depan tailor kena susun jadual bagi molek la ya.

Bukan tailor ja… Mak ayah kena bijak berbelanja… Sebab dalam bulan berturut ada 2 perbelanjaan besar.. susun jadual perbelanjaan bagi elok ya. Kalau boleh hujung taun prepare siap-siap baju sekolah kasut sekolah buku sekolah… Atau hujung tahun prepare siap-siap baju raya duit raya..duit balik kampung.

Tailor pun kena atuq jadual bagi molek. Sat gi tempahan raya kelaut tempahan baju sekolah tenggelam. Hampa yang nak jait baju sekolah tu tempah awal-awal. Jangan sat gi kata maafla kami ambik baju sekolah dulu bayaq kendian..jangan dok buat muka kesianla… Sebab kesian jugak kat kami kalau kerja penat-penat tak dapat gaji. Tailor… Pakat belajaq dari kesilapanla na.

Dan yang penting jahit bagi ikhlasla kot mana pun. Jangan dok main asal boleh ja… Jahitan macam budak baru belajaq. Upah mahai tahap pro… 😁

Sumber : Nor faizah


Fouziah Gous Tampil Bertudung Labuh Tarik Perhatian Netizen. Sweet Ibu Ni!

Bulan Ramadan ini ramai yang meraikan anak-anak yatin. Begitulah juga Datin Hajah Nor Fouziah Mohd Gous atau nama komersialnya, Fouziah Gous bersama suami Dato’ Haji Md Zhafran Md Yusof telah berkongsi cerita  hari Jumaat di bulan Ramadan bahawa beliau dan ahli keluarganya berbuka  puasa bersama team bisnes serta anak-anak yatim.

Apa yang menarik perhatian dengan perkongsian Fouziah Gaus, beliau tampil dengan penampila yang agak berbeza sehingga menarik perhatian netizen dengan memberi pujian dan melahirkan rasa kagum cara pakaiannya.

Warna biru lembut pilihan buat merek sekeluarga menghadiri majlis berbuka berkenaan.

Penampilan berbeza sekali


Besarkan Anak Syurga, Banyak Ujiannya & Ni Perkongsiannya!

Berat mata memandang berat lagi bahu yang memikul, namun betapa susahnya diri kita menanggung ujian terkadang orang sekeliling hanya pandai berkata-kata sahaja hingga tanpa sedar mengguris perasaan.

Kisah dan pengalaman yang sama juga telah dilalui oleh ibu ini dalam membesarkan  anak istimewanya dan kisahnya itu dikongsikan di sini.

Selama 12 tahun, saya begitu yakin cerebral palsi boleh pulih.

17 tahun, kehidupan kami banyak menggembara ke luar negara …cuba mencari penawarnya.

“Kenapa dia? Tak cuba pergi berurut ke, terapi ke?” Ayat wanita yang lalu di hadapan kami ketika di PKNS Bangi itu masih perit diingati.

Saya hanya diam memandang kosong wanita itu tanpa senyuman. Penat baharu pulang dari UK, tidak mahu dibazirkan tenaga menjelaskan padanya.

Dalam hati berdetik juga;
“If only you knew what we have done and went through.”

Tanpa mengenali,
Tapi tahu latar belakang,
Tanpa berfikir sebelum bicaranya,
Seolah dia meletakkan ‘tuduhan’ kami ibubapa yang tidak berusaha!

Sedangkan saat itu, kami baharu sahaja pulang dari UK; meninggalkan kehidupan selesa dan pekerjaan di tanahair.

Itu tuduhan sangat tajam menikam.
Mana ada ibubapa yang tidak berusaha untuk anaknya. Apatahlagi anak seperti Balqis kami.

4 tahun Balqis ke pelbagai terapi di sana.
3 tahun Balqis bersekolah di sana.
Malah menjalani operasi jantung selama 17 jam di hospital terkemuka sana!

“Waaa, best la. Rezeki Balqis kat sana.”

Mulut berbicara dari 1 sudut sahaja, tanpa berfikir panjang agaknya.

Eh, Bukan semudah itu urusannya ya.

Di sebalik tabir dalam proses 4 tahun terapi itu, Saya terpaksa tangguhkan pengajian Masters yang hanya berbaki 2 semester sahaja lagi. Malah berhenti kerja.
Kami hidup dengan elaun pelajar yang rendah di sana.

Belum lagi keadaan fisikal dan jiwa. Raungan kesakitan Balqis menjalani setiap sesi terapinya. Lelah dan demam yang seringkali dihadapinya,

Emosi dan kepenatan tubuh manusia,
Konflik yang timbul dalam keluarga,
Masalah kewangan yang dihadapi, hingga kami suami isteri bergilir waktu bekerja cuci di kampus universiti.

Semua ini datang bersama dalam 1 pakej untuk ‘kesembuhan’ Balqis.

Selepas itu, kami ke US pula. Dengan harapan “pulang nanti Balqis boleh berjalan!”

Lalu, Rumah dan kereta dijual. Kerja ditinggalkan tanpa ada tarikh tetap untuk kembali semula. 6 anak kecil berantakan resah di dalam 17 jam perjalanan udara.
Jelingan tajam mata para penumpang yang menambahkan resah di jiwa.

Kepenatan yang tidak terkata. Belum lagi kisah proses kehidupan baharu dan terapinya di sana pula.

Kami pulang ke tanahair, tetap mengendung Balqis yang sudah di usia awal remaja.

Selama 12 tahun usia Balqis, Saya begitu mudah rasa kecewa dengan diri sendiri, suami malah anak-anak.

Saya mudah stres dengan persekitaran.
Rumahtangga kami mudah goyah bila salah seorang termakan kata-kata pedih yang dilemparkan kepada kami sekeluarga.

Akhirnya,Dengan izin Allah, hanya 8 tahun yang lepas saya temui jawapan pada perjalanan berliku kami keluarga.

Selama usaha kami membawa Balqis ke luar negara mendapatkan ‘kesembuhan’ yang dicari, Saya sekalipun tidak pernah bangun malam memohon dariNYA.

Saya tidak sekalipun pernah menangis ketika sujud mengadu padaNYA.
Saya membuka Al Quran hanya untuk mencari jawapan terus “bagaimana menyembuhkan anak istimewa!”

Ya Rabb
Betapa jahilnya hambaMU ini.

Kita semua perlu sedar….
Harapan seorang ibu mahu anaknya kembali sempurna, semua ibu yang waras akan rasa.
Usaha tanpa reti berputus asa para ibubapa untuk anaknya, itu adalah naluri semulajadi setiap kita.

Namun, yang paling utama;

“Di mana iman kita ketika diujiNYA?”

“Adakah semakin dekat atau jauh dariNYA?”

“Bagaimana kita berusaha ‘menterapikan’ jiwa kita sendiri dalam usaha membantu anak yang dikasihi?”

Kisah-kisah ini, panjang dikongsikan di dalam buku “Balqis-Di Mata Kami, Di SisiNya”

Yang dipendam selama ini, disusun berhati-hati dengan kata-kata penuh makna.
Yang dilalui, diceritakan dengan terperinci dalam setiap kisahnya.

Agar ramai cuba mengerti sebelum menyemburkan kata-kata yang menikam hati ibubapa seperti kami.

Perjalanan rohani kita saat diuji hanya ada 1 ubat mujarabnya…

Berlarilah padaNYA!

Biarlah jiwa tenang dan iman teguh saat diujiNYA.
Meletakkan harapan dan keyakinan pada janjiNYA.

Keputusan akhir bukanlah yang utama dilihatNYA,
Tetapi usaha kita.
Ukurannya bukan di mata manusia, tetapi di sisiNya

Pasti tiada yang sia-sia.

~Ada Syurga Di Bawah Bumbung Rumah Kita~


“Nampak Kejam Tapi Kita Lagi Kejam Jika Nak Menangis Sepanjang Malam Tak Tidur Sakit Gigi.” Take Note Pesanan Doktor Gigi Ni.

Penjagaan gigi buat kanak-kanak harus bermula sejak kecil lagi. Ia memastikan supaya gigi kekal sihat untuk jangka masa panjang.

Bayangkan jika anak-anak makan makanan manis tanpa mengosok gigi sebelum tidur atau dalam tempoh yang lama akan berlaku kerosakan gigi.

Akibatnya akan menyebabkan anak mengalami masalah sakit gigi atau gigi berlubang.

Sehubungan itu, menerusi perkongsian seorang doktor gigi yang menasihati agar ibu bapa alert untuk penjagaan gigi anak.

Katanya biarlah ibu bapa dianggap kejam apabila terpaksa memaksa anak menggosok gigi dengan memegang erat anak.

Nak tahu lanjut ikuti perkongsian ini.

‘Dr, saya  tak berus gigi anak saya sebab dia mengamuk-mengamuk tiap kali nak berus gigi.’

Ibu Bapa semua, jika anak menangis/mengamuk xnak berus gigi, kita xboleh putus asa dan terus tak berus gigi mereka. Anak kecil dlm proses belajar, jika mereka menangis  tak nak berus gigi dan kita pun tak berus gigi mereka maka mereka akn belajar bahawa jika mereka menangis mereka  tak perlu berus gigi. Jadi rutin ini akn sentiasa berlaku dan akhirnya gigi anak tidak diberus dan akan menyebabkan gigi menjadi rosak/berlubang.

Cara bagaimana memberus gigi anak jika mereka menangis/mengamuk teruk.

1. Teknik Dua Orang
Jika anak mengamuk teruk, bapa boleh duduk dikerusi sambil memeluk anak di atas riba. Baringkan kepala anak diatas riba ibu sambil memegang tgn anak. Ibu boleh memegang kepala anak dan memaksa dia membuka mulut untuk memberus giginya.

2. Teknik seorang
Ibu/bapa boleh berdiri dibelakang anak dan memberus gigi sambil memegang kepala mereka. Ataupun duduk dibawah dan meletakkn anak dicelah kaki dan memeluknya. Kemudian anda boleh memberus gigi anak sambil memegang kepalanya.]

‘Hari-hari  perlu buat macam ni ke?’

Bukan perlu buat hari2 begini,hanya ketika anak mengamuk teruk tidak mahu berus gigi. Dengan cara ini, anak kecil akan belajar bahawa tidak kira mereka menangis/mengamuk, rutin memberus gigi wajib juga dibuat. Lama kelamaan anak akan menerima hakikat bahawa memberus gigi ini WAJIB dilakukan tidak kira sama ada mereka xsuka/xmahu.

‘Nampak KEJAM la Dr paksa n biar anak menangis teruk macam ni…kesian..’
Kita hanya memberus gigi tidak sampai 2 minit pun, selepas itu anak akan berhenti menangis..Jika kita membiarkan gigi anak2 kecil tidak diberus sehingga menyebabkan kerosakan semua gigi dan akhirnya anak menangis sepanjang malam xtido sakit gigi, itulah sebenarnya yang lebih KEJAM.

Sumber: Dr @zulaikahosni (Klinik Pergigian Love)


Ibu Ini Punya 2 Rahim, 2 Pangkal Rahim & 2 Vagina

Dirinya kelihatan seorang wanita yang normal secara pandangan kasar. Namun siapa sangka rupanya dirinya menghadapi kelainan yang jarang dialami oleh wanita lain.

Tidak pernah terfikir dirinya mempunyai keunikkan yang tiada ada pada wanita lain. Suri rumah ini yang dikenali sebagai Nur Hasmidah Hamzah, 32, rupanya dilahirkan dengan dua rahim, dua pangkal rahim dan dua vagina. Bahkan dia hanya memiliki satu buah pinggang.

Kisahnya tular setelah dia berkongsi mengenai keunikan ‘bicornuate bicollis uterus’ itu di akaun media sosialnya sejak tahun lalu.

Ibu kepada seorang anak perempuan berusia setahun lapan bulan itu mengambil pendekatan terbuka untuk berkongsi kisahnya di TikTok selepas mendapat keizinan suami untuk kesedaran ramai mengenai kesihatan wanita berdasarkan pengalamannya.

USIA 26 TAHUN BARU TAHU ADA KELAINAN PADA DIRI

Memetik laporan Harian Metro, keunikan itu hanya diketahui ketika dia berusia 26 tahun dan masih bujang. Katanya, ketika itu, selepas terbabit dengan aktiviti mendaki gunung, dia mengalami senggugut serta datang bulan berterusan selama tiga bulan.

Justeru, menurutnya, sebagai seorang wanita dan ibu, dia mahu ibu bapa lebih cakna mengenai anak kerana sebelum ini, dia terlalu mengambil mudah selain kurang kesedaran untuk melakukan pemeriksaan.

“Ketika berusia 14 tahun, saya pernah tumpah darah di asrama sekolah tetapi tidak memaklumkannya kepada guru, ibu atau ahli keluarga lain kerana tiada keyakinan selain takut dimarahi serta takut berjumpa doktor.

“Alhamdulillah, ramai wanita berterima kasih kerana saya sudi berkongsi cerita mengenai dua rahim dan mengakui ia ilmu baru kerana situasi itu jarang berlaku.

“Doktor maklumkan yang keadaan rahim saya unik. Nisbah satu dalam sejuta dan tidak ramai yang mempunyai dua rahim tetapi ada (kes seperti itu).”

Bercerita lanjut, Nur Hasmidah berkata, dia datang bulan dua kali sebulan dan sebelum itu sudah mengetahui yang dia mempunyai dua rahim, namun ujian Pengimejan Resonas Magnetik (MRI) enam tahun lalu mengesahkan dia memiliki dua pangkal rahim, dua vagina serta satu buah pinggang.

“Doktor terangkan mengenai keunikan dua rahim, bentuknya dan segala kemungkinan dimiliki kebanyakan pemilik dua rahim iaitu ada dua saluran peranakan dan dua vagina.

“Saya kemudiannya perlu menjalani MRI tetapi saya tak pergi dan hanya buat ujian itu selepas berkahwin dan bersalin anak perempuan sebelum diberitahu mengenai keunikan lain.”

Menurut Nur Hasmidah, seperti dimaklumkan doktor, memiliki dua rahim tidak berbahaya tetapi unik.

Namun, wanita berkaitan juga sukar hamil dan jika hamil, mereka berisiko tinggi untuk keguguran dan kelahiran bayi pra matang memandangkan ruang rahim sempit akibat rahim abnormal.

Bagaimanapun, katanya, dia bersyukur kerana dalam situasi itu, Allah SWT memberinya anugerah terindah apabila disahkan hamil selepas sebulan berkahwin ketika berusia 29 tahun.

“Ketika hamil, memang kena jaga kandungan dengan baik dan selepas saya disahkan memiliki satu buah pinggang, doktor menyarankan saya lebih menjaga pemakanan.

“Saya juga bersyukur kerana suami menerima saya dan selalu memberi sokongan dan semangat. Keluarga juga turut memberi sokongan kepada saya.”

Sumber: Harian Metro


Scrub Limau Purut. Macam-macam Boleh Digunakan Dengannya & Ketahui Cara Nak Buat!

Penggunaan scrub dalam penjagaan kecantikan memang kita orang perempuan biasa lakukan dan faham kepentingannya. Umumnya, ramai antara kita akan mendapatkan rawatan scrub ini di spa ataupun jika ada kerajinan akan menyediakan sendiri ramuannya untuk memastikan perawatan kulit boleh dilakukan di rumah.

Ini sebagai mana perkongsian di fb dari Ibrisam Wossali ini tentang scrub menggunakan limau purut menarik untuk terus diwar-warkan kepada umum. Menurutnya, petua cantik dengan scrub limau purut ini telah lama diamalkan oleh keluarganya.

Ini katanya

” Scrub limau purut ni boleh gantikan shampoo kepala juga. Rambut dan badan akan berbau haruman limau purut. Hari ni saya nak berkongsi dgn sahabat2 Kebun Bandar tentang scrub yang dah lama saya sekeluarga buat dan gunakan iaitu limau purut.”

Tidak dengan itu, beliau juga turut menanam pokok limau purut.

“Sya ada tanam pkk limau purut dn selalu berbuah. Maka tak jadi masalah utk mendapatkan buah limau purut.

Jadi usah tunggu lagi jom kita pelajari cara untuk menyediakan scrub limau purut ini. Nampak cukup mudah dan membuatkan lagi teruja dan tidak sabar bila membayangkan aroma limau purut yang bakal meresap ke seluruh tubuh.

Langkah 1
1. Basuh sebersihnya limau purut.

2. Potong nipis sedikit (senang nk blender)

3. Blender limau purut dgn sedikit air, jika mahu scrub menjadi pekat. Jika mahukan scrub tu kasar, blender sekejap je. Sya suka blender smpai halus.

4. Masukkan dlm bekas tertutup dn simpan dlm peti sejuk. Bila nk guna ambil sedikit. Senangkan……

sumber : Ibrisam Wossali via KebunBandar : Jom Tanam Sendiri


Allahuakbar, Berebut Tempat Duduk Adik Maut Kakak Baling Pisau

Di luar pemikiran ibu ayah bahawa pergaduhan anak-anak membawa kepada kematian.

Berita yang tular semalam bagaikan mimpi tapi itulah realiti apabila kakak sanggup menkam adik didakwa tidak puas hati.

BEREBUT TEMPAT DUDUK BALIK DARI SEKOLAH

Sebagaimana laporan Harian Metro, ibu mangsa mendakwa remaja berusia 16 tahun bergaduh dengan kakaknya kerana berebut tempat duduk dalam kereta ketika pulang dari sekolah.

Akibat berebut tempat duduk dalam kereta ketika pulang dari sekolah, seorang remaja lelaki maut dipercayai tertusuk pisau dibaling kakaknya di Kampung Ulu Pulai, Ulu Choh, Johor

Ketua Polis Daerah Iskandar Puteri, Asisten Komisioner Rahmat Ariffin berkata, polis menerima panggilan berhubung kejadian pada 2.15 petang.

Beliau berkata, hasil siasatan mendapati, kejadian berpunca daripada pergaduhan adik-beradik.

Menurutnya, ibu mangsa mendakwa mangsa berusia 16 tahun bergaduh dengan kakaknya berusia 18 tahun berikutan berebut tempat duduk dalam kereta ketika pulang dari sekolah.

BALING PISAU KE ARAH MANGSA

Katanya, kakak mangsa mengaku membaling pisau ke arah mangsa selepas dipersenda ketika masuk ke dalam rumah.

“Suspek ditahan dan perintah tahan reman akan dipohon.

“Mangsa disahkan meninggal dunia pada 2.30 petang hari ini.

“Bedah siasat akan dijalankan esok di Hospital Sultanah Aminah (HSA) dan kes disiasat mengikut Seksyen 302 Kanun Keseksaan,” katanya dalam kenyataan malam ini.

Sumber: Harian Metro


Mak Anak Nampak Sebaya! Ramai Terpesona Wajah Cantik Anak Deja Moss “Macam Barbie Doll”

Selepas berkahwin dengan ahli perniagaan berketurunan Amerika-Syria pada tahun 2019, penyanyi yang berasal dari Sarawak iaitu Deja Moss memilih untuk meninggalkan Malaysia dan mengikut suaminya berhijrah ke Chicago, Amerika Syarikat.

Deja atau nama sebenarnya Sharifah Hadijah Wan Moss yang kini menyepi dari industri musik tanah air aktif di laman Tiktok miliknya yang dilihat tenang dan selesa menguruskan suami dan anak-anak tirinya itu. Walaupun berstatus anak tiri, namun keakraban deja bersama mereka jelas terlihat dan mereka sangat rapat dan manja dengannya.

Baru-baru ini, wajah anak tiri Deja Moss menjadi perhatian di Tik Tok apabila video yang dimuat naik mendapat pujian ramai.

Meninjau di ruangan komen, rata-rata memuji kecantikan gadis remaja itu. Tidak kurang dari itu, ada juga memuji wajah penyanyi yang terkenal dengan lagu ‘Asmara Ini’ yang awet muda dan nampak sebaya dengan anaknya itu.

Deja menjelaskan, gadis yang berada dalam video itu merupakan anak perempuan suaminya. Bukan sahaja memuji kecantikan, malah meluahkan rasa kagum kerana Salma dan Laila boleh bertutur dalam Bahasa Melayu dengan fasih.

Deja berhijrah ke Chicago, Amerika Syarikat (AS) kerana mengikut suaminya, Maher Khani yang juga seorang ahli perniagaan berketurunan Amerika Syarikat-Syria yang kini berada di AS.

Mereka berkahwin di Chicago pada Jun 2019 selepas enam bulan Deja bercerai.

Terdahulu, Deja pernah mendirikan rumah tangga dengan Azfendy pada 30 Ogos 2008 dan bercerai talak satu pada Oktober 2018 malah mereka tidak dikurniakan anak.


Salah Ker Anak Lahir Bulan 12? Ibu Sebak, Ada Kata Lembab Belajar!

Betul ker anak lahir bulan 12 atau disember dikatakan lembab belajar? Siapa yang tak sedih jika ada tanggapan begitu.

Begitulan sikap manusia ini mempunyai pelbagai peel. Hal keluarga kita sendiri pun kadang kala menjadi bualan orang ramai.

Dia tidak menyangka ketika sedang berniaga didatangi oleh seorang wanita  yang bertanya umur anaknya.

Katanya, anak yang lahir bulan 12 ni lambat perkembangannya, malah pembelajaran pun lambat.

KENA SINDIR ANAK LAHIR BULAN DISEMBER

Salah kah lahir bulan 12…?

Anak saya dilahirkan awal bulan 12… Jadi saya nk tanya para pembaca, salah ke lahir bulan 12..?

Kenapa mesti ada sikap yang suka membanding-bandingkan anak sendiri dengan anak orang lain sedangkan kita sediri maklum bahawa perkembangan bayi adalah berbeza. Saya pernah di sapa oleh seorang wanita ketika saya sedang berniaga. Walaupun sudah hampir 4 tahun berlalu, setiap kali saya pandang anak saya, pasti akan teringatkan kata-kata makcik tersebut.

Makcik : Dah berapa bulan ni…?

Sambil tangan memilih selipar baby.

Saya : Dah nak masuk 8 bulan.

Makcik : Dah pandai apa yer…?

Saya : Owh…! Dah boleh duduk dan guling-guling.

Makcik : Lambatnyer… Cucu acik dah boleh bangun sendiri tateh-tateh dah… Dah tumbuh gigi pun 2 batang… Orang dah makan nasi nanti awk mkn bubur lagi yer syg..

Sambil cuit-cuit pipi ank saya..

Makcik : Lain kali kau jangan beranak bulan 12… lambat anak nak besor… lembab nanti nak belajar.

Erkkkk…camtu plk… Bisik hati saya.

Makcik : Berapa ringgit selipar ni…

Saya : 10 ringgit jer acik..

Makcik : Haisssh… Tak dapat kurang lagi ke… 8 ringgit dah la… Untuk cucu makcik baru nak ‘dapat kaki’ ni haaa …

Saya : 10 ringgit dah murah acik…

Tak jadi dia beli selipar tu.
Saya tengok mata anak saya… Tak apa lah dik… Kamu lambat jalan, mama, baba, kakak, abang-abang sentiasa ada untuk dukung kamu… Kamu lambat tumbuh gigi pun tak apa… Mama sentiasa ada untuk blender makanan untuk kamu… Yang penting kamu sihat, kuat dan cergas… Senyuman sentiasa ada bersama kamu… Sayang kamu anak mama…

Sekarang, awal bulan 12 ni dah nk masuk 4 tahun pun dia… Saya pun dah tidak berniaga di pasar malam lagi… Alhamdulillah ternyata apa yg di katakan oleh makcik tu adalah mitos semata-mata…


Bibir Hitam Kembali Merah Menawan Bak Delima. Jom Cuba Petua Ini, Cukup Simple!

Bibir merah bak delima itu yang menjadi idaman setiap wanita.  Nak bibir sihat dan merah merona, kena lebih perhatian memandangkan ia sangat sensitif dan memerlukan penjagaan rapi. Lebih-lebih lagi jika anda jenis bermasalah kulit mengelupas. Elakkan mengopek kulit bibir jika tidak mahu terkoyak atau terluka.

Ini cara paling selamat merawat bahagian bibir yang diketahui sangat lembut dan sensitif. Hanya gunakan bahan-bahan semula jadi sahaja:

Serum Lemon Madu

Anda hanya perlukan satu sudu makan air perahan lemon dan madu yang dicampur dan dioles merata di bibir.

Lemon akan mencerahkan pigmen bibir dan madu akan menutrisi bibir dan melembapkan sehingga bibir kelihatan merah alami.

Topeng Buah Beet

Buah beet juga boleh mengembalikan warna semula jadi bibir. Caranya sangat mudah, hanya potong nipis ataupun haluskan beet dan oles merata di bibir.

Biarkan hingga kering dan bilas, Lakukan rutin setiap hari agar warna bibir kembali cerah.

Minyak Badam

Cukup ambil satu titis minyak badam dan oles merata di bibir. Lakukan rutin setiap kali tidur. Bukan hanya akan mencerahkan bibir malah minyak badam tersebut akan melembabkan secara semula jadi.

Jus Timun

Ambil sepotong timun dan haluskan. Oles ke bibir untuk mencerahkan bibir yang hitam. Biarkan hingga kering dan bilas. Boleh juga dilakukan ketika nak tidur, biarkan semalaman.

Skrub Kunyit

Ambil 1 sudu teh serbuk kunyit (haluskan 1 ruas kunyit) campur dengan 1 sudu teh tepung sehingga jadi pes. Sapu dan biarkan sehingga kering.

Kemudian urut dan skrub merata bahagian bibir untuk mengangkat sel-sel mati supaya bibir lebih bersih dan cerah.

Bagi anda yang berdepan masalah bibir gelap, kering serta merekah, masker ini sesuai dipraktikkan. Ia cara paling selamat merawat bahagian bibir yang diketahui sangat lembut dan sensitif.

Ia boleh diamalkan setiap hari. Tiada kesan sampingan bahkan tidak memudaratkan jika termasuk di dalam mulut atau termakan.

Bahan-bahan:

30 gram gula tebu organik (dikisar)

10 ml ekstrak prun

5 ml madu

5 ml minyak zaitun

0.5 ml minyak vitamin E

Cara membuat:

Campurkan kesemua bahan-bahan di atas dan kacau sebati.

Ambil sedikit sahaja menggunakan jari dan ratakan pada bibir.

Urut perlahan pada bibir dalam turutan membulat selama satu hingga dua minit

Kemudian bersihkan dengan tuala yang telah dibasahkan.

Simpan lebihan skrub dalam bekas yang sesuai.

Tip:


Bukan Sekadar Melahirkan. Tapi Didik Anak Itu Penuh Cabaran. Deep Perkongsian Ibu Ini

Pastinya apabila berkahwin setiap pasangan suami isteri, inginkan cahaya mata buat penyeri rumahtangga. Malah, anak dikatakan membaca rezeki kepada ahli keluarga.

Untuk membesarkan anak-anak bukan suatu yang mudah. Bukan tidak inginkan zuriat yang ramai tetapi cabaran untuk membesarkan memerlukan kesabaran yang tinggi.

Ramai yang gurau-gurau suruh sis tambah anak.. sementara muda katanya…

Bukan tak nak. Tapi mental sis belum bersedia.
Sis takmau bangga anak ramai tapi dalaman tak happy. Tak kan tak happy ada anak? Anak kan rezeki…

BUKAN SEKADAR MELAHIRKAN

Anak ni bukan sekadar melahirkan. Nk jaga, nak didik. Tu belum perangai tantrum, bergaduh, sepahkan rumah. Jenuh nak sabarkan hati.

Dengan bidang pekerjaan sis meniaga kedai makan ni bukan senang. Keja dari siang sampai tengah malam. Bukan office hour.
Balik letih. Esok nk siapkan anak2 ke sekolah.

Begitulah rutin harian. Tak termasuk anak sakit. Sis pernah menangis sorang-sorang sebab penat. Badan penat. Otak penat. Emosi penat. Paling sis takut, sis akan pukul anak-anak sebab nk lepas geram.

Masa sis hantar anak2 duduk dgn abah, sis dh rasa bersalah sangat2, abah sis kerja. Malam nk tlg jaga cucu. Sis tak nak jd anak derhaka… Last, sis decide biar sis jaga kedai, suami jaga anak2 kat rumah.

BUKAN ZAMAN BERLUMBA ANAK RAMAI

Kalaulah orang boleh faham… sis nak biar anak2 la ni besar, bagi depa faham apa yg boleh apa yg tak boleh. Faham kerja ibu dedy depa mcm mana..

Zaman sekarang bukan zaman berlumba siapa beranak paling banyak. Tp zaman perlukan lebih perhatian mendidik anak-anak..

Kejadian 1.40 pagi ??

Sumber:FB Nur Amalina Roslee


Halia Memang Power Untuk Buang Angin Dalam Badan, Tapi Hebat Juga Hindarkan Asma!

Halia selain menjadi bahan wajib dalam kebanyakkan menu masakan, diakui juga halia banyak digunakan dalam petua nenek moyang kita sejak dahulu lagi. Sama ada diamalkan untuk tujuan penjagaan kesihatan tubuh badan agar tidak berangin dan sebagainya, malah bukan perkara pelik bila mana halia juga berfungsi dalam penjagaan kecantikan.

Oleh itu, ini apa yang kami rasakan menarik untuk diketengahkan dan dicuba oleh anda sekeluarga. Jom semak.

#KECANTIKAN

Bahan yang digunakan juga cukup mudah dan ada di dapur anda. Selamat mencuba!

CARA MEMBUAT:

1. 10 batang serai di ketuk dan halia di bakar terlebih dahulu. Kemudian, bersihkan halia tersebut.

2. Kesemua bahan di masukkan ke dalam periuk dan direbus dengan air 4 gelas air hingga masak.

#KESIHATAN

Selain halia sering dijadikan air rebusan untuk pelbagai kegunaan kecantikan dan kesihatan dalaman , mungkin jarang mengetahui bila mana halia juga dikatakan boleh elakkan serangan asma.

” Masa kecil dulu saya sakit asma teruk, kebetulan kat klinik ada duduk sebelah aunty Cina. Dia bagi resepi petua, dia cakap orang Cina jarang sakit asma.

Halia tua tumbuk masukkan telur dan garam. Goreng. Walau pun asma masih ada tapi resepi ni sedap, hari-hari makan pun tak jemu.”

Bahan:
2 biji telur
2 inci halia -ditumbuk
Sedikit garam

Caranya:

1. Tumbuk halus halia tua.

2. Gaulkan bersama telur dan sedikit garam.

3. Goreng hingga garing.


Anak Hidap Penyakit Paling Kronik, Ibu Ini Reda & Ingin Penuhi Keinginan Supaya Tidak Ada Ralat Di Hati.

Andai boleh ditukar ganti mungkin itu yang mereka mahu, namun jodoh pertemuan, ajal maut segalanya ditangan Pencipta.

Titisan air mata sang ibu cukup meluahkan segalanya. Keperitan yang dipendam sedikit sebanyak terungkap dek wajah yang suram dan penuh hiba.

Biar bibir masih mampu melayangkan senyuman, namun jauh dek sudut hatinya hanya Tuhan yang tahu.

Cukup minat dengan pasukan bomba, Adik Akmarul Haikal Affizan cukup bertuah kerana impiannya untuk menyambut hari jadi ke 12 bersama abang bomba dimakbulkan.

Majlis berlangsung di Wad 7A, PPUM baru-baru ini, nyata menyuntik senyuman Akmarul biarkan tampak cukup lemah ketika itu.

Sambil menantikan kehadiran pasukan Bomba Dan penyelamat dari Balai Bomba Pantai yang diketuai oleh YS Pengarah JBPM Kuala Lumpur PKPjB Khirudin Bin Drahman @ Hussaini, Akmarul terlelap seketika.

Penulis yang berpeluang menghadiri majlis ketika itu berkesempatan menemu bual ibunya, Naima Yuzi berkenaan penyakit yang dihadapi anak sulungnya itu.

“Akmarul lahir normal tanpa ada sebarang masalah, sehinggalah usianya menjangkau setahun, kesihatannya mulai merosot. Demam, muntah-muntah, perut buncit, dan berak berdarah.

Sehinggalah dibuat pemeriksaan terperinci, doktor mengesahkan Akmarul yang menghidap penyakit usus terkeluar atau chron’s disease  atau bahasa mudahnya Usus Kronik dan radang otak.

“Waktu itu, punggungnya bernanah, apa sahaja maknanan yang ditelan keluar balik, dan ususnya di luar. Usus besarnya bermasalah dan penuh nanah.

Doktor cakap buatlah apa yang dia kerana sekarang Akmarul bergantung pada ubat semata.

“Sebelum ini kami pernah sampai ke Jerman untuk rawatan. Waktu itu usianya baru 8 tahun.

Menurut doktor, penyakit Akmarul ini sangat kronik dan kami terpilih antara pesakit di Asia untuk mengikuti rawatan di sana. Pihak Jerman yang taja dan minta kami ke sana.

“Awalnya saya dan suami  menolak kerana tak ada duit, tetapi doktor yang merawat Akmarul bersungguh-sungguh dan mencari jalan untuk mendapatkan dana.

Alhamdulillah masalah kami didengari dan ramai yang menghulurkan sumbangan untuk kami membeli peralatan dan barangan keperluan ke sana.

Sampai di sana bukan hanya Akmarul, sebaliknya kami satu keluarga juga di ambil sampel darah dan di buat ujian itu ini.

“Selepas pulang ke Malaysia, saya menunggu juga laporan kesihatan tapi alasan mereka masih dalam kajian. Rupa-rupanya pihak sana juga tidka mampu berbuat apa-apa.

Baru-baru ini saya tanyakan tahap kesihatan Akmarul yang makin merosot hari ke hari, jadi doktor yang merawatnya berterus-terang, penyakit anak saya ini kedua paling kronik di dunia. Yang pertama dari Pakistan, tetapi sudah meninggal dunia.

Hanya mampu bertahan dua tahun. Hanya Akmarul yang kuat semangat dan melawan penyakit. Itu yang dia masih bertahan sehingga berumur 12 tahun sekarang.

“Tetapi kata doktor lagi, sampai satu tahap beginilah keadaannya, selalu sakit-sakit. Jadi, saya tanyakan sama ada Akmarul ada harapan atau tidak.

Doktor cakap sekarang segalanya bergantung kepada Akmarul sama ada kuat dan mampu bertahan.

Memang penyakitnya tidak dapat disembuhkan sebaliknya hanya bergantung pada rawatan untuk meneruskan kehidupan.

‘Doktor pun sudah terangkan sampai satu tahap Akmarul akan bergantung dengan ubat dan akan selalu keluar masuk wad. Dari tahun lepas lagi memang nampak perubahan dia.

Dulu dia aktif walaupun tidak boleh berjalan dan pergerakannya cukup terhad, manakan tidaknya dia terpaksa bergantung pada kerusi roda untuk bergerak.

Tetapi sekarang walaupun dia atas kerusi roda pun dia tak larat dan nampak penat. Sekarang ini kami ikut segala apa kemahuan Akmarul. Di rumah kalau nampak dia tidak sihat kami akan bawa ke hospital.

“Kadang-kadang baru sampai rumah dia sakit semula dan cepat-cepat kami bergegas ke hospital semula. Sekarang ini kalau Akmarul minta nak balik rumah kami akan bawa, kemudian sakit kami akan kembali semula ke hospital. Boleh dikatakan hospital sudah menjadi rumah kedua kepada Akmarul.

“Saya ada seorang lagi anak, dan dia selalu selalu tanya, ibu tak sayang adik ke, asyik dengan abang sahaja. Waktu itu saya tidak tahu apa yang patut cakap sebab dia masih kecil.

Dalam usia 8 tahun dia terpaksa menumpang kasih orang lain kerana saya banyak berulang alik ke hospital menguruskan abangnya.

“Kalau ditanya tentang sudahkah saya bersedia ‘kehilangan’ Akmarul, Ibu mana yang sanggup kan. Tetapi melihat anak menderita sebegini, kalau boleh biarlah dia ‘pergi’ dari menderita sakit begini.

Sedih memang sedih, ibu mana yang tak ralat kan tetapi saya sudah tak sanggup melihat anak saya terseksa sakit.

SAYA SUDAH REDA DAN BERSEDIA KEHILANGAN AKMARUL.

Dalam masa yang sama, doa saya tidak pernah putus supaya ada keajaiban untuk Akmarul. Namun jika Tuhan sudah menetapkan begini, saya reda dan cukup bersedia.

Sekarang ini yang penting saya mahu penuhi segala keinginan Akmarul supaya bila dia ‘pergi ‘ nanti tidak ada ralat di hati saya.

Saya juga ingin berterima kasih kepada para doktor, jururawat, keluarga, rakan-rakan dan pelawat yang datang meraikan dan melawat Akmarul selama ini.

Jasa doktor dan jururawat memang tak mampu saya balas,”ujar Naima sebelum menutup perbualan bersama penulis.


“Abah KJ Is The Real Abah.” KJ Sumbang Barang Keperluan Untuk Pelajar, Tapi Tuala Wanita Jadi Sebutan!

Dalam usaha mencegah dan  mengekang wabak koronavirus (Covid-19) dari tersebar pihak berkuasa telah memutuskan untuk mengadakan Perintah Kawalan Pergerakan yang bermula 18 Mac yang lalu sehingga 31 Mac ini.

Kerajaan menyeru orang ramai supaya duduk di rumah dan mengelak dari keluar semasa pelaksanaan perintah itu untuk membendung penyebaran COVID-19 di negara ini.

Perintah Kawalan Pergerakan ini antara lain membabitkan penutupan semua premis kerajaan dan swasta kecuali yang menyediakan perkhidmatan penting serta penutupan rumah ibadat dan premis perniagaan kecuali pasar raya, pasar basah, kedai runcit dan kedai serbaneka yang menjual keperluan harian.

Turut terlibat adalah penutupan semua institusi pendidikan tinggi (IPT) awam dan swasta serta institut latihan kemahiran di seluruh negara.

Ekoran daripada itu, ada sesetengah pelajar mengambil keputusan pulang ke kampung, manakala sebahagian lagi tinggal di kampus.

Difahamkan, pelajar-pelajar juga turut disediakan bantuan makanan secara percuma oleh pihak universiti yang dihantar terus kepada pelajar agar mereka boleh kekal berada di kolej kediaman bagi mengurangkan risiko jangkitan wabak Covid-19.

Namun apa yang lebih menjadi tumpuan adalah sumbangan pad atau tuala wanita oleh Abah KJ ini membuatkan ramai teruja.

PERSATUAN UNTUK ANAK KITA
MAYBANK ACC:
514271633539
Email puakpayong@gmail.com
Ref: StuCovid

Harap menjadi inspirasi untuk anda buat yang terbaik di tempat masing-masing!